Fortnite Champion Series 2022 Tawar Hadiah 3 juta USD

Fortnite Champion Series (FNCS) 2022 bakal diadakan tidak lama lagi. Peserta perlu bersaing dalam Bab 3 Musim 1 FNCS untuk dapatkan sebahagian daripada 3 juta USD. Terdapat 3 pusingan untuk kejohanan ini iaitu bermula dengan pusingan kelayakan, separuh akhir dan akhir.

Peringkat kelayakan akan bermula pada 17 hingga 18 Februari dan 19 hingga 20 Februari. Mereka akan menggunakan format Duos baharu. Hanya lapan pasukan teratas daripada pusingan kelayakan sahaja yang akan mara peringkat akhir FNCS.

Untuk separuh akhir akan bermula pada 24 hingga 27 Februari. Ia akan terbahagi kepada 3 sesi dan hanya 6 teratas daripada setiap sesi saja akan mara ke peringkat akhir. Pasukan yang bertanding dalam sesi 1, 2 dan 3 ini dipilih daripada kedudukan teratas dalam Series Point Leaderboard.

Untuk peringkat akhir pula akan berlangsung pada 5 hingga 6 Mac. Pada perlawanan akhir kalini, setiap pasukan boleh menamatkan perlawanan secara awal tetapi mereka perlu mendapatkan 500 mata secara keseluruhan serta 3 Victory Royales. Jika ada pasukan yang berjaya mendapatkan kedua-dua syarat tersebut sekaligus akan diumumkan sebagai juara FNCS.

Untuk dapatkan info serta peraturan kejohanan dengan lebih lanjut, layari www.epicgames.com.


Apex Legends Musim 12 “Defiance” Telah Tiba

Apex Legends musim ke-12 “Defiance” sudah dilancarkan beberapa hari yang lepas. Pemain kini dapat merasai pengalaman menggunakan Legend baru iaitu Mad Maggie. Mad Maggie merupakan seorang penjahat yang dikehendaki oleh Duardo Silva. Mad Maggie mempunyai beberapa kebolehan seperti Riot Drill, Warlord Ire, dan Wrecking Ball.

Apex Legends Musim 12 ini juga menampilkan mod Control. Control merupakan mod 9 vs 9 yang terbahagi kepada dua kumpulan. Dua kumpulan tersebut perlu mengawal peta untuk mendapatkan mata. Mod ini walau bagaimana hanya akan tersedia untuk 3 minggu pertama sahaja iaitu bermula 8 Februari hingga 1 Mac.

Selain daripada mod baru, peta Olympus juga telah telah diperbaharui. Olympus yang dulunya terapung kini telah runtuh sekali gus mengubah bentuk bandar tersebut. Olympus kini menjadi peta yang lebih luas serta memudahkan pemain untuk membuat rotasi daripada kawasan bahaya.

Terdapat juga Battle Pass yang menarik. Antaranya ialah Legendary Ace’s High skin untuk Seer dan Legendary Breaking the Law skin untuk Loba. Untuk Legend seperti Ash, Crypto dan Lifeline juga akan mendapat skin Epic. Ini turut termasuk skin untuk senjata Gentleman Baller dan Scream Machine Reactive Hemlocks.


UCI Cycling Esports World Championship 2022 Kembali

Disebabkan pandemik Covid-19 melanda dunia, banyak kejohanan sukan fizikal terpaksa dibatalkan. Ini termasuk kejohanan berbasikal dunia. Oleh disebabkan itu, pihak penganjur terpaksa mencari alternatif lain supaya kejohanan dapat diteruskan seperti biasa.

Maka dengan itu, Union Cycliste Internationale (UCI) telah menganjurkan kejohanan UCI Cycling Esports World Championship. UCI Cycling Esports World Championship merupakan kejohanan berbasikal secara maya yang menggunakan teknologi Zwift.

UCI Cycling Esports World Championship 2022 bakal diadakan pada 26 Februari ini. Sebanyak 200 pelumba basikal akan bertanding dalam kejohanan ini untuk kategori lelaki dan wanita. Ini merupakan kali kedua kejohanan berbasikal UCI diadakan dimana kali pertamanya ialah pada tahun 2020.

Kejohanan ini akan diadakan di Zwift, New York. Zwift merupakan sebuah pusat berbasikal secara tertutup. Mereka akan berlumba secara virtual menggunakan basikal teknologi Zwift. Para peserta perlu menamatkan kayuhan sejauh 54 km untuk sampai ke garisan penamat. Litar virtual yang digunakan adalah sekitar bandar New York.

Meskipun kayuhan secara virtual, namun kayuhan yang dilakukan adalah seperti kayuhan sebenar. Mereka akan merasai setiap bukit yang dilalui serta bentuk muka bumi asal. Pemenang kejohanan ini akan membawa pulang wang tunai sebanyak 8,000 Euro manakala tempat kedua dan ketiga masing-masing bawa pulang sebanyak 4,000 Euro dan 2,000 Euro. Bukan itu sahaja, juara turut akan mendapat Jersi Cycling eSports World Champions.


G2 Gozen Juara VCT 2022: Game Changers EMEA Series 1

G2 Gozen, sebuah pasukan Valorant wanita telah merangkul gelaran juara dalam VCT 2022: Game Changers EMEA Series 1. Pasukan daripada Eropah ini dinobatkan sebagai juara apabila berjaya menewaskan pasukan Guild X dengan mata 3:1. VCT Game Changers ini telah diadakan secara atas talian yang bermula pada 24 Januari hingga 6 Februari.

Dalam kejohanan ini, G2 Gozen menunjukkan prestasi yang luar biasa. Mereka memperoleh kemenangan bersih pada awal perlawanan di mana mereka menewaskan Sangal Esports Female (2:0), SuperMassive Blaze Female (2:0), noOrg (2:0), dan Gild X (2:0) sekali gus membawa mereka ke peringkat akhir.

Pemain MVP untuk minggu tersebut diberikan kepada “MIMI”. G2 Gozen turut membawa pulang hadiah wang tunai sebanyak 10,000 Euro manakala di tempat kedua, Guild X membawa pulang wang tunai sebanyak 7,000 Euro. Tempat ketiga jatuh kepada pasukan TENSTAR Nova dan tempat keempat jatuh kepada pasukan noOrg. Kedua pasukan tersebut membawa pulang wang tunai sebanyak 4,000 Euro dan 3,000 Euro.

Tahniah diucapkan kepada pemenang!


Wolves Esports Cari Bakat Content Creator

Kerjaya e-sukan bukan sekadar menyertai kompetitif semata, tetapi ianya terbahagi kepada pelbagai cabang kerja. Antaranya ialah seperti seorang streamer, gaming writer, content creator, influencer, dan banyak lagi. Untuk berjaya dalam bidang ini, anda hendaklah memilih jalan yang betul.

Wolves Esports baru-baru ini menyatakan yang mereka sedang mencari bakat content creator dari seluruh dunia. Anda akan berpeluang untuk bekerja di bawah jenama besar seperti Wolverhampton Wanderers, Evil Geniuses, University of Wolverhampton, dan Monster Energy.

Content Creator ini terbuka kepada semua jenis permainan. Tidak kira sama ada permainan MOBA, MMO, Indie Games atau lain-lain. Terdapat beberapa cabaran yang perlu anda lakukan sebelum layak dipilih. Di akhir cabaran, hanya beberapa yang terbaik sahaja akan dipilih untuk menjadi sebahagian daripada kumpulan serigala ini.

Peserta diberikan 4 minggu untuk menyelesaikan cabaran yang diberi. Berikut merupakan jadual cabaran untuk setiap minggu:

Minggu 1 - Why Wolves Esports? (14-20 Feb)

Minggu 2 - Part of the Pack (21-27 Feb)

Minggu 3 - The Lone Wolf (28 Feb - 6 Mac)

Minggu 4 - A Wolf Among Sheep (7-13 Mac)

Syarat penyertaan:

Berumur 18 tahun ke atas.

Kerap membuat kandungan sama ada di Twitch, YouTube, Facebook Gaming atau TikTok.

Meletakkan #WolvesRC di media sosial anda sebagai tanda anda sedang sertai cabaran.

Perlu serahkan tugasan dalam minggu yang betul.

Letakkan #WolvesRC dalam setiap video yang dimuat naik.

Setelah memuat naik video, sila DM akaun twitter Wolves Esports beserta pautan dan penerangan video tersebut.

Jadi tunggu apa lagi? Jangan lepaskan peluang keemasan ini jika anda seorang yang kreatif. Untuk info lanjut, sila layari www.wolves.co


Pre-order Untuk Ghostwire: Tokyo Bermula Hari Ini

Baru-baru ini pihak Tango Gamework & Bethesda telah mengumumkan permainan video terbaru mereka yang diberi nama Ghostwire: Tokyo. Ghostwire: Tokyo merupakan satu permainan video berbentuk action-adventure yang bakal dilancarkan untuk PC dan juga Playstation 5 pada bulan 3 tahun ini.

Mereka juga menyatakan yang pre-order untuk Digital telah pun dibuka bermula hari ini untuk PS5 & PC manakala fizikal akan bermula pada 15 Feb ini untuk PS5.

PS5 (Digital / Standard Edition) RM249

PS5 (Digital / Deluxe Edition) RM339

PS5 (Physical (Standard Edition) RM249

PC (Steam / Standard Edition) RM179.99

PC (Steam / Deluxe Edition) RM239.99

Setiap Pre-order akan menerima beberapa in-game item yang menarik seperti Biker Outfit & Hannya Outfit bagi Standard Edition manakala untuk Deluxe Edition pula, pemain akan menerima Streetwear Outfit Pack & Shinobi Outfit berserta dengan Kunai Weapon.


MPL ID S9 Ditayangkan Di Panggung Wayang

Kehangat Mobile Legends Professional League (MPL) Indonesia musim ke-9 semakin terasa. Musim kali ini pastinya lebih meriah dengan kehadiran muka-muka baru dari Mobile Legends Development League (MDL). Bukan itu saja, kehadiran kembali “Raja Mage” iaitu RRQ Lemon sudah tentu akan menghangatkan lagi pertandingan.

Menurut Esports Charts, MPL ID musim lepas merupakan salah satu pertandingan MOBA yang paling ramai ditonton iaitu mencapai 2.39 juta penonton. Dengan pencapaian tersebut, pihak penganjur membuat keputusan untuk merancakkan lagi MPL pada musim kali ini.

MPL ID musim kali ini telah dimaklumkan akan dilakukan secara offline dimana peminat boleh hadir menonton secara fizikal. Bukan itu sahaja, dengan kerjasama syarikat cinema Cinepolis, para peminat juga boleh menonton perlawanan menerusi panggung wayang. Menarikkan? Dapat tonton MPL sambil makan popcorn dengan kawan-kawan.

MPL ID musim 9 akan bermula pada 18 Februari hingga 24 April 2022. Hadiah terkumpul yang ditawarkan adalah sebanyak 300,000 USD. MPL ID musim ini juga mengadakan kerjasama dengan syarikat Samsung, NIMO TV, TikTok, Grab, Lita, Bank Mandiri, Secretlab, JBL, Cinepolis, Tiket.com, dan Indomaret.

Untuk info lanjut, sila ke www.oneesports.


Fortnite bawa masuk watak Silk Sonic

Fortnite sekali lagi membawa masuk ikon popular ke dalam kedai permainan mereka. Kali ini mereka membawa masuk duo pop terkenal iaitu “Silk Sonic” yang terdiri daripada Bruno Mars dan Anderson Paak. Silk Sonic akan mula terdapat dalam kedai barangan Fortnite iaitu pada 10 Februari ini.

Fortnite sememangnya telah meletakkan sebuah tajuk iaitu “Icon Series” dimana mereka menempatkan ikon-ikon terkenal di dalamnya. Jika sebelum ini, Fortnite telah membawa masuk selebriti terkenal seperti Travis Scott, Ariana Grande, Marshmallow, dan banyak lagi.

Pemain boleh mendapatkan skin Silk Sonic ini bermula 10 Februari. Terdapat pelbagai pilihan pakaian yang sesuai dengan duo pop tersebut. Dalam pada itu, Silk Sonic bukan hanya menampilkan skin semata, Fortnite turut mengadakan Piala Silk Sonic yang akan berlangsung pada 7 Februari ini.

Piala Silk Sonic memberikan peluang kepada pemain untuk mendapatkan skin Silk Sonic secara percuma tanpa perlu membelanjakan wang di kedai permainan. Berapakah harga untuk skin Silk Sonic ini? Setakat ini pihak Fortnite masih belum mengeluarkan harga sebenar untuk item Silk Sonic. Kebiasaannya Fortnite akan meletakkan harga sekitar 1400 V-Bucks setiap satu skin.

Untuk dapatkan info dengan lebih lanjut, sila ke www.epicgames.com.


Gran Turismo 7 Bakal Keluar Tidak Lama Lagi

Gran Turismo merupakan permainan konsol yang tidak pernah lapuk dek zaman. Permainan lumba kereta ini telah berdiri lebih dari 10 tahun dimana awal pelancaran ialah pada tahun 1997. Gran Turismo telah dicipta oleh Kazunori Yamauchi dan beliau menggelar permainan ini sebagai “Car life Simulator”.

Menjelang tahun 2022, pembangun Polyphony Digital akan melancarkan Gran Turismo 7. Ini adalah perkara yang ditunggu-tunggu oleh pemain selepas Gran Turismo 6 dilancarkan iaitu pada 2013. Gran Turismo 7 akan mula masuk ke dalam Playstation 4 dan 5 bermula 4 Mac ini. Gran Turismo 7 menjanjikan pelbagai pembaharuan serta kesesuaian buat para pemain.

Gran Turismo 7 akan menampilkan lebih 400 kenderaan dan 90 trek di 34 lokasi. Terdapat juga lebih daripada 100 jenis acara menarik. Untuk pemain yang baru memasuki dunia Gran Turismo, anda akan diberikan “Buku Menu” dimana ia akan mengajar anda tentang selok-belok permainan ini. Anda juga diberikan 30 tugasan sebagai kerjaya dalam permainan.

Antara kereta model terkini yang dibawa masuk ke dalam Gran Turismo 7 adalah Ferrari F8 Tributo dan Testarossa, Porsche Carrera GT, Mercedes AMG GT R, dan FK8 Honda Civic Type R. Pre-order untuk Gran Turismo 7 telah pun bermula. Untuk versi PS4 dijual dengan harga RM 249 manakala versi PS5 adalah RM 299. Pemain terawal akan menerima 100,000 kredit serta 3 kereta percuma.

Untuk dapatkan info lebih lanjut, layari paultan.org.


ECL Inginkan Lebih Ramai Pemain Wanita Untuk FIFA 22

Kejohanan e-sukan FIFA wanita telah diumumkan untuk tahun 2022. Kejohanan ini bakal menyaksikan para pemain terbaik wanita serta pemain baru dari Eropah dan Amerika Utara.

Menurut penganjur, kompetitif FIFA Global Series (FGS) sememangnya kekurangan peserta wanita. Oleh itu, Esports Championship League (ECL) berharap dengan adanya kejohanan ini ia akan dapat menarik lebih ramai lagi pemain wanita serta dapat menutup jurang kemahiran antara pemain wanita dan lelaki.

Acara ECL akan bermula pada Februari 2022 dan setiap acara FIFA 22 akan mempunyai kumpulan hadiah lebih daripada 4,500 Euro. Acara ini turut membantu organisasi e-sukan dalam menandatangani pemain wanita yang berbakat supaya dapat mengetengahkan mereka.

ECL juga menganjurkan piala komuniti bulanan di platform Rush.gg. Ia terbuka kepada semua peserta wanita dengan matlamat dapat memberikan pengalaman pertandingan mereka sendiri. Selain itu, ECL dan Rush.gg juga menjalankan pertandingan bakat bagi membantu wanita untuk menjadi content creator dan streamer FIFA.

ECL sememangnya menginginkan lebih ramai penglibatan wanita dalam e-sukan FIFA. Hampir 3 tahun ECL telah bekerjasama dengan pemain terbaik FIFA wanita serta content creator. ECL turut bekerjasama dengan penyedia platform e-sukan iaitu Rush.gg dalam mengadakan kejohanan FIFA wanita.


T1 Langgar Peraturan Pertandingan

Baru-baru ini, terdapat isu tentang T1 Esports yang dikatakan telah melanggar peraturan pertandingan. Oleh disebabkan itu, mereka juga telah digugurkan daripada pertandingan secara langsung. Apa sebenarnya yang terjadi?

T1 baru-baru menyertai kejohanan Valorant iaitu VCT Open Qualifier 1 - North America. Dalam kejohanan tersebut, terdapat isu dimana T1 telah melakukan kesalahan “komunikasi tidak sah” semasa berlawan dengan pasukan TSM. Perkara ini telah dikesan oleh pemain TSM sendiri. Salah seorang pemain TSM iaitu Yassine “Subroza” telah menyatakan di media sosial yang mereka berlawan dengan pasukan yang jurulatihnya memberikan arahan ketika perlawanan berlangsung.

Hasil daripada perbincangan kedua pihak, Riot akhirnya memutuskan untuk menarik semula kemenangan pasukan T1 untuk diberikan kepada pasukan TSM. Ini adalah kerana tindakan T1 telah melanggar peraturan pertandingan rasmi. Berdasarkan peraturan yang dikeluarkan oleh Riot, pemain hanya dibenarkan berkomunikasi sesama mereka sahaja semasa pertandingan berlangsung. Komunikasi antara pemain dengan orang luar tidak dibenarkan sama sekali termasuk jurulatih itu sendiri.

Oleh disebabkan itu, T1 akhirnya menerima hukuman yang mereka akan disingkirkan daripada pertandingan. Walau bagaimana, T1 masih mempunyai peluang di VCT Open Qualifier 2 bagi mendapatkan slot ke peringkat seterusnya. Semoga kejadian ini memberi pengajaran kepada mereka serta pasukan-pasukan lain.


CS:GO Major 2022 Bakal Diadakan Di Antwerps

PGL bakal mengadakan kejohanan pertama mereka pada tahun 2022 iaitu CS:GO Major. PGL akan mengadakan CS:GO Major tahun di Antwerp, Belgium dengan tawaran hadiah terkumpul sebanyak 1 juta USD. Ia akan bermula pada 9 Mei hingga 22 Mei.

Seperti kejohanan Major sebelum ini, orang ramai dibenarkan untuk menyaksikan perlawanan playoff secara langsung di arena Antwerps Sportpaleis yang memuatkan seramai 23,000 penonton. PGL telah mengadakan CS:GO Major buat kali keduanya dimana yang pertama diadakan di Stockholm, Sweden pada tahun lepas.

 “Kami gembira kerana berpeluang membawa kembali peminat dan pemain bersama-sama untuk satu lagi CS:GO Major.  Belgium mempunyai pangkalan peminat Counter-Strike yang mengagumkan dan ramai pemain legenda dilahirkan di negara ini.  Kami bersedia untuk menawarkan pengalaman yang luar biasa untuk peminat di dalam arena serta menggairahkan penonton di rumah,” kata Silviu Stroie, Ketua Pegawai Eksekutif PGL dalam satu kenyataan akhbar.

Beliau turut menyatakan bahawa pemilihan lokasi di Belgium adalah kerana ianya berada di tengah-tengah Eropah yang senang diakses oleh semua orang dan Sportpaleis juga hanya 30 minit dari lapangan terbang Brussels.


Bigetron Era Muncul Juara WMI 2022

Setelah memenangi Woman Star League baru-baru ini, Bigetron Era sekali lagi merangkul gelaran juara dalam kejohanan Mobile Legends: Bang Bang Women’s Invitational (MWI) 2022. Ini menjadikan Bigetron Era dapat mengekalkan win streak mereka dalam 13 kejohanan.

Chemistry Bigetron Era sememangnya menakjubkan. Daripada 10 perlawanan di WMI, Bigetron Era hanya tewas 1 perlawanan sahaja. Pada peringkat kumpulan mereka kelihatan sangat cemerlang dimana mereka telah menewaskan pasukan Lugiami (Singapura), BREN Victress (Filipina) dan On Air Pipol (Malaysia) tanpa sebarang kekalahan.

Masuk ke playoff, Bigetron Era sekali lagi menunjukkan yang mereka tidak gentar dimana mereka telah menewaskan pasukan daripada Laos iaitu IDNS Princess. Hasil daripada kemenangan tersebut, Bigetron Era berjaya mara ke grand final. Di grand final mereka telah bertemu dengan pasukan senegara iaitu GPX Basreng.

Bigetron Era telah membuka kemenangan pada game pertama dan kedua dimana “Vival” yang menggunakan Paquito dan Granger telah beraksi dengan sangat baik. Di game ketiga, GPX Basreng telah mendapatkan kemenangan namun mereka terpaksa akur dengan kekalahan apabila Bigetron Era berjaya menutup perlawanan di game keempat.

Vival yang bermain sebagai jungler Bigetron Era juga telah dinobatkan sebagai MVP untuk MWI 2022. Beliau berjaya membawa pulang hadiah MVP sebanyak 200 USD manakala pasukannya berjaya membawa pulang sebanyak 6,400 USD. Tahniah diucapkan kepada pasukan yang menang!


Tiada Siaran Langsung Di TikTok Untuk MPL MY Musim Kesebelas

Hari ini kami telah menerima maklumat daripada pihak MPL MY dimana siaran langsung untuk MPL MY Musim Kesebelas tidak akan ditayangkan di TikTok.

Buat masa ini siaran langsung perlawanan cuma boleh ditonton di Facebook dan Youtube rasmi MPL MY dan juga di Astro Arena (801) sahaja.

Keputusan ini terpaksa diambil disebabkan oleh TikTok sekarang mempunyai beberapa isu berkenaan dengan feature Livestream mereka.

Sejak kebelakangan ini, beberapa orang shoutcaster untuk MPL MY dan streamer yang lain juga mempunyai isu untuk livestream di TikTok.

Regular Season MPL MY Musim Kesebelas akan bermula pada 10 Mac 2023 ini yang mana perlawanan pertama adalah diantara Team HAQ menentang pasukan Homebois pada pukul 3 petang.


Impulse Gaming Bakal Bina Video Games Store Terbesar Di Malaysia

Baru-baru ini melalui Facebook rasmi Impulse Gaming Johor Bahru HQ, mereka telah mengumumkan mereka membuka satu lagi cawangan baru di Sungai Besi, Kuala Lumpur dan ia bakal menjadi video games store terbesar di Malaysia!

Pengumuman ini dibuat sempena menandakan ulang tahun ke-15 gaming store tersebut. Impulse Gaming sebelum ini dikenali sebagai pbbseller semasa awal penubuhannya.

Selain bakal menjadi gaming store terbesar di Malaysia, mereka juga mengatakan yang cawangan baru ini merupakan cawangan pertama mereka yang akan mempunyai cafe sendiri di dalamnya.

Dengan kerjasama bersama dengan Chatto Cafe, Impulse Gaming tidak mahu cawangannya hanya menjadi sebuah kedai untuk gamer membeli video games sahaja.

Mereka akan menyediakan tempat untuk melakukan event gaming kecilan seperti acara TCG (Trading Card Game) mingguan yang mana mampu memuatkan sehingga 64 pemain!


James Wan Bakal Hasilkan Filem Berdasarkan Permainan Video Dead By Daylight

Seperti yang korang sedia maklum, baru-baru ini pihak Blumhouse Production telah mengumumkan yang mereka akan menubuhkan divisi gaming mereka sendiri.

<oembed url="https://www.youtube.com/watch?v=DF_MRhPTO78" width="200" height="113" host="youtube"></oembed>

Tidak lama selepas itu, mereka turut menyatakan yang mereka kini akan berkerjasama dengan Atomic Monster dan game developer permainan video Dead By Daylight iaitu Behaviour Interactive untuk menghasilkan sebuah filem berdasarkan permainan video popular mereka iaitu Dead By Daylight!.

Buat masa ini menurut James Wan, mereka masih lagi sedang mencari director dan juga penulis skrip untuk filem Dead By Daylight.


Acer Keluarkan 3 Gaming Monitor Terbaru, Harga Bermula RM379

Acer baru-baru ini telah mengumumkan siri gaming monitor mampu milik terbaru mereka iaitu Acer Nitro Q60. Acer Nitro Q60 ini akan hadir dengan 3 variasi dan dijual pada harga bermula RM379!

3 Variasi untuk gaming monitor Acer Nitro Q60 adalah Nitro QG270S3, QG240YS3 dan QG240YH3 yang mana mampu memberikan sehingga 180Hz refresh rate kepada pengguna.

Siri Acer Q60 ini direka untuk para gamers yang inginkan sebuah gaming monitor yang mempunyai speck yang cukup bagus tapi tidak terlalu mahal seperti gaming monitor yang ada diluar sana.

Acer Nitro QG270S3 dan QG240YS3 mampu untuk memberikan refresh rate sehingga 180Hz dan 1ms (G to G) response time manakala untuk Acer Nitro QG240YH3 mampu untuk support sehingga 100Hz dan 4ms (G to G) response time.

Ketiga-tiga gaming monitor terbaru ini dilengkapi dengan teknologi AMD FreeSync yang mana mampu menghilangkan screen tearing dan mengurangkan input lag bagi memastikan pengguna mempunyai pengalaman gaming yang lebih lancar.

Berikut merupakan harga bagi setiap siri gaming monitor Nitro Q60:

Acer Nitro QG270S3 = RM589

Acer Nitro QG240YS3 = RM499

Acer Nitro QG240YH3 = RM379

Untuk maklumat lanjut, korang boleh check out Facebook rasmi Acer Malaysia di SINI.


Menangi Infinix HOT 20 Semasa Acara Livestream Tune In to Win It Infinix

Sempena sambutan International Woman's Day tidak lama lagi, Infinix Malaysia telah mengumumkan yang mereka akan mengadakan satu livestream pertama mereka di TikTok.

Melalui acara livestream yang diberi nama Tune It to Win It Infinix ini, penonton boleh memenangi hadiah berjumlah lebih dari RM1,000 dan juga berpeluang untuk mendapatkan smartphone terbaru Infinix iaitu Infinix HOT 20 dan juga beberapa Infinix limited-edition merchandise.

Acara livestream ini akan dijalankan di TikTok rasmi Infinix pada 8 Mac 2023 ini pada jam 4 petang. Korang boleh follow TikTok Infinix Malaysia di SINI.


Memperkenalkan Gekko, Initiator Agent Terbaru Untuk Valorant

Semasa finals kejohanan Riot's Valorant Champions Tour Lock//In yang berlangsung baru-baru ini, pihak Valorant telah memperkenalkan Agent terbaru mereka yang mana bakal tiba semasa Episode 6 Act 2 bulan ini.

Gekko merupakan agent jenis Initiator keenam yang ada di permainan video Valorant selepas Sova, Breach, Skye, KAY/O dan juga Fade.

<oembed url="https://www.youtube.com/watch?v=iYFh_XAXSPk" width="200" height="113" host="youtube"></oembed>

Agent terbaru ini mempunyai beberapa kemahiran yang sangat unik dan dilihat sangat-sangat unik berbanding initiator agent yang lain. Berikut merupakan abilities yang terdapat pada Gekko:

Dizzy (E): Apabila digunakan, Dizzy akan dicampak ke udara dan akan mengeluarkan plasma blast yang mana akan membutakan pihak lawan yang berada berdekatan. Selepas membutakan pihak lawan Dizzy akan berubah menjadi berbola kecil yang mana pemain boleh reclaim dan gunakan semula setelah cooldown tamat.

Wingman (Q): Wingman akan bergerak kehadapan dan mengeluarkan concussive blast yang mana akan mengganggu penglihatan musuh. Apa yang membuatkan Wingman ini unik adalah apabila pemain mempunyai Spike, Wingman akan membawa Spike tersebut dan plant Spike untuk pemain. Selain itu Wingman juga boleh digunakan untuk defuse spike yang telah diletak oleh pihak musuh. Seperti Dizzy, Wingman juga akan berubah menjadi berbola kecil dan boleh diambil dan digunakan semula oleh pemain setelah cooldown habis.

Mosh Pit (C): Apabila digunakan, Mosh Pit akan merebak pada large area dan akan meletup. Ini akan memberikan damage yang agak tinggi pada enemy yang berada dalam area Mosh Pit.

Thrash (X): Thrash merupakan Ultimate yang terdapat pada agent terbaru ini. Apabila digunakan, pemain boleh mengawal Thrash ke arah kawasan musuh dan meletup. Enemy yang berada dalam area Thrash tidak akan dapat menggunakan senjata dan kemahiran mereka untuk jangka masa pendek. Thrash juga akan berubah menjadi berbola kecil selepas digunakan dan boleh diambil untuk digunakan semula. Namun ianya cuma boleh digunakan semula sebanyak 1 kali sahaja.

Gekko bakal hadir semasa Episode 6 Act 2 bermula nanti iaitu pada 7 Mac 2023.


Falcon Esports Sah Mewakili Myanmar Untuk SEA Games 2023 Mobile Legends

Baru-baru ini telah berakhirnya kejohanan The Regional: Road to Cambodia 2023. Kejohanan ini dijalankan untuk melihat pasukan mana yang akan mewakili Myanmar ke SEA Games 2023 MLBB akan datang.

Terdapat lapan pasukan yang bertanding dalam kejohanan ini yang mana 4 pasukan telah mendapat special invite manakala 4 pasukan lagi berjaya mendapatkan slot melalui Open Qualifier.

8 Pasukan yang bertanding adalah Falcon Esports, 9K EsportsxMG, Burmese Ghouls, Fenix Esports, RM Esports, Fnatic Warrior, Who We Are dan Team Mahar.

Selepas 5 hari kejohanan ini berlangsung, Falcon Esports akhirnya berjaya bergelar juara dan juga bakal mewakili Myanmar setelah berjaya menewaskan Fenix Esports dengan mata 3 berbalas 0.

Berikut merupakan line-up Falcon Esports yang mana akan mewakili Myanmar ke SEA Games 2023 MLBB Men:

rubydd

Kenn

JustiN

Z1PPY

Naomi


BURN x FLASH Sah Mewakili Kemboja Untuk SEA Games 2023 Mobile Legends

Baru-baru ini BURN X FLASH telah berjaya muncul juara untuk seleksi MLBB SEA Games 2023. Ini merupakan kali kedua mereka akan mewakili Kemboja yang mana sebelum ini mereka juga telah mewakili Kemboja untuk M4 World Championship.

Dalam seleksi yang dijalankan baru-baru ini, pasukan BURN X FLASH telah mengalahkan pasukan CFU Gaming dengan mata 3 berbalas 1.

Mengikut line-up yang telah diumumkan, nampaknya tidak banyak perubahan dengan line-up yang mereka bawa semasa di M4 World Championship. Berikut merupakan line-up untuk pasukan Kemboja:

Wightnite

D7

ATM

Zmitch

CHMA

Fury

Ccat

Walaupun tidak bersama dengan jurulatih asal mereka iaitu Zico yang mana telah meninggalkan pasukan tersebut selepas M4 World Championship dan kini menjadi jurulatih untuk PRO Esports, line-up BURN X FLASH tidak boleh dipandang rendah.


Simulacrum Terbaru, Fenrir Bakal Hadir Ke Tower of Fantasy Tidak Lama Lagi

Level Infinite yang merupakan publisher untuk permainan video tower of Fantasy baru-baru ini telah memperkenalkan Simulacrum terbaru mereka iaitu Fenrir!

Simulacrum terbaru ini dijadualkan akan tiba di Tower of Fantasy pada 9 Mac 2023 bulan ini.

<oembed url="https://www.youtube.com/watch?v=iXmj-_wVqQw" width="200" height="113" host="youtube"></oembed>

Menurut Hotta Studio yang mana merupakan devoleper untuk Tower of Fantasy, Fenrir merupakan DJ terkenal di Mirroria yang minat dengan lagu-lagu Death Metal!

Dia juga merupakan ketua kumpulan Team Doggo dan juga merupakan Simulacrum jenis Volt. Dia dikatakan akan menggunakan senjata yang dipanggil Gleipnir yang mana mampu memberikan cakaran elektrik yang besar kepada pihak musuh.


Pokemon Unite Asia Championship Finals Bakal Berlangsung Di Malaysia

Semasa acara Pokemon Present baru-baru ini, pihak Pokemon telah mengumumkan yang Pokemon Unite Asia Championship Finals akan dijalankan secara offline di Malaysia pada bulan ini!

Kejohanan ini akan menampilkan enam pasukan daripada India, Taiwan, Indonesia, Jepun dan juga Malaysia. Enam pasukan ini akan merebut prizepool berjumlah USD60,500 yang mana tempat pertama akan membawa pulang USD30,000!

Berikut merupakan 6 pasukan yang akan bertanding di Pokemon Unite Asia Championship Finals nanti:

Revenant Esports (India)

Marcos Gaming (India)

Hi5 (Taiwan)

RISE (Indonesia)

T2 (Jepun)

TeamMYS (Malaysia)

Pasukan daripada Malaysia iaitu TeamMYS akan dianggotai oleh 5 pemain dari Malaysia dan seorang pemain dari Singapura. Para pemain untuk TeamMYS adalah YeMu, Froggy, Nightmare Foxy, Yang, Réßöñgs dan juga Lazedl.

Kejohanan Pokemon Unite Asia Championship Finals pada 18 Mac 2023 sehingga 19 Mac 2023.


Amoux Galas Tugas Jurulatih Team Secret, Bawa 2 Pemain Import

Akhirnya Team Secret telah memperkenalkan roster penuh mereka untuk menghadapi MPL MY Musim Kesebelas kali ini. Bagi yang tidak tahu, ini merupakan kali pertama Team Secret memasuki arena Mobile Legends yang mana sebelum ini mereka lebih terkenal di scene DOTA 2 dan juga PUBG Mobile.

Melalui perkenalan roster yang diperkenalkan oleh Team Secret, nampaknya mereka mempunyai line-up yang agak menarik. Antara membawa dua pemain import dari Filipina dan juga mengambil Amoux yang mana merupakan bekas jurulatih Todak sebagai jurulatih utama mereka.

Dua pemain import yang mereka bawa untuk mengisi barisan pemain Team Secret adalah Santi Sucre yang merupakan bekas Roamer untuk pasukan Sunsparks dan juga KingSalman yang mana sebelum ini bermain diposisi Flex untuk pasukan TNC Pro Team.

Berikut merupakan full roster untuk Team Secret:

⚔ CinCai哥 (Manager)
⚔ Amoux (Coach)
⚔ Santi Sucre (Roamer)
⚔ Aim (Mid Laner)
⚔ Box (Jungler)
⚔ Neo (Exp Laner)
⚔ KingSalman (Mid Laner)
⚔ Deto.. (Gold Laner)

Nampaknya Team Secret akan mengekalkan dua pemain dari Orange Esports iaitu Aim dan Neo sahaja. Manakala dua pemain lagi iaitu Box dan Deto merupakan bekas Jungler untuk Team SMG.


Satu Lagi Skin Yang Bakal Hadir Untuk Acara Kolaborasi Overwatch 2 Dan One Punch Man

Pada awal bulan Februari yang lepas, pihak Overwatch 2 telah mengumumkan acara kolaborasi antara Overwatch 2 dan juga One Punch Man.

Pada pengumuman pertama, mereka telah menunjukkan skin Saitama untuk watak Doomfist dan juga skin Mumen Rider untuk watak Soldier: 76.

<oembed url="https://twitter.com/PlayOverwatch/status/1631356319394418688" host="twitter">

Let the Psychokinesis guide you! 🔮

Introducing Terrible Tornado - Kiriko! The #Overwatch2 x #OnePunchMan Collab starts Mar 7!

🌪: https://t.co/mFrM05TZhA pic.twitter.com/hGqag9yGT6
— Overwatch (@PlayOverwatch) March 2, 2023
</oembed>

Baru-baru ini mereka juga telah mengumumkan skin Tatsumaki untuk watak Kiriko. Skin yang diberi nama “the Legendary Terrible Tornado” akan disertakan dalam bundle yang juga didatangkan dengan “Terribly Impressive Victory Pose” dan “Terrible Tornado namecard” yang boleh didapati dengan hanya 2,100 coin.

Acara Overwatch 2 X One Punch Man ini akan bermula pada 7 Mac 2023 sehingga 6 April 2023. Overwatch 2 boleh dimuat turun secara percuma untuk platform PlayStation 5, PlayStation 4, Xbox Series X|S, Xbox One, Nintendo Switch dan PC melalui Battle.net.


Apex Legends Imperial Guard Collection Event Bermula Pada Bulan Ini

Apex Legends baru-baru ini telah mengumumkan satu acara masa terhad mereka yang diberi nama Imperial Guard Collection Event. Acara masa terhad ini akan bermula pada 7 Mac 2023 sehingga 21 Mac 2023 sahaja.

<oembed url="https://www.youtube.com/watch?v=xjLycEuBC_s" width="200" height="113" host="youtube"></oembed>

Para pemain boleh mendapatkan beberapa skin terbaru untuk characters dan juga weapon semasa acara ini berlangsung. Skin-skin ini membawa tema Imperial Guard Roman centurion dan juga samurai Jepun.

Antara skin terbaru yang bakal hadir untuk acara ini adalah:

Legendary Wraith

Deadly Relic Revenant

Legendary Loba

Legendary Wattson

Legendary Octane

Spirit of Protection Gibraltar

Pemain yang berjaya unlock semua skin terbaru untuk acara Imperial Guard ini juga akan mendapatkan Heirloom terbaru Wraith iaitu Hope's Dawn Kunai.


The Thaumaturge, Permainan Video Turn-Based RPG Terbaru Dari Penerbit Frostpunk.

Baru-baru pihak 11 Bit Studios yang mana merupakan penerbit permainan video Frostpunk telah mengumumkan permainan video Turn-Based RPG terbaru mereka iaitu The Thaumaturge.

<oembed url="https://www.youtube.com/watch?v=vmBvGjEqmk8" width="200" height="113" host="youtube"></oembed>

The Thaumaturge ini telah dihasilkan oleh Fool's Theory yang mana merupakan studio yang bertanggungjawab untuk The Witcher 1 Remake.

Permainan video ini dijangkakan akan hadir untuk PC namun buat masa ini masih tiada tarikh rasmi ataupun maklumat lanjut berkenaan dengannya.


Roster Lengkap 10 Pasukan Yang Akan Bertanding Di MPL MY Musim Kesebelas

Sepert ramai yang tahu, Mobile Legends Professional League Malaysia Season 11 (MPL MY S11) bakal berlangsung bermula pada 10 Mac 2023 ini.

Ianya akan dimulakan dengan Regular Season yang mana 10 pasukan akan bertanding dan hanya 8 pasukan yang berjaya mengumpul mata tertinggi sahaja yang bakal ke Playoff yang mana akan bermula pada 27 April 2023 sehingga 30 April 2023.

Untuk MPL MY Musim Kesebelas kali ini, banyak kejutan yang telah dipersembahkan. Antaranya kembalinya otai-otai MLBB seperti Soloz ke arena kompetitif MLBB, Rippo yang kembali bermain di liga Malaysia selepas hampir dua tahun di liga MPL Indonesia dan juga hadirnya Team Secret buat pertama kali ke liga kompetitif MLBB.

Berikut merupakan roster lengkap 10 pasukan yang akan bertanding di Regular Season MPL MY Musim Kesebelas kali ini:

MADNESS ESPORTS

⚔ Mieyyo. (Manager)
⚔ .Mynt (Coach)
⚔ D'Ace (Analyst)
⚔ Yeyeye. (Exp laner)
⚔ Xavvsz. (Gold laner)
⚔ Ilhamm. (Jungler)
⚔ Mali. (Roamer)
⚔ Pozan (Midlaner)
⚔ Sonic. (Jungler)

YOODO RED GIANT ESPORTS

⚔ Rush Makarov (Manager)
⚔ Ozoraveki (Coach)
⚔ Sekys (Jungler)
⚔ Syf. (Gold Laner)
⚔ Kaizer (Exp Laner)
⚔ Gojes (Exp Laner)
⚔ Eshaa Ohana (Roamer)
⚔ Zakqt (Mid Laner)

RED ESPORTS

⚔ Nr Mamba (Manager)
⚔ SoraPayung (Coach)
⚔ LL Stylish (Gold Laner)
⚔ Rennnnqt- (Exp Laner)
⚔ Melqt- (Gold Laner)
⚔ Mal (Roamer)
⚔ Beng (Mid Laner)
⚔ Eyymal (Jungler)

TEAM LUNATIX

⚔ Riot (Manager)
⚔ Nasty Paulo (Coach)
⚔ Amir. (Analyst)
⚔ Unii (Jungler)
⚔ NovaXcobar (Roamer)
⚔ Fakez. (Mid Laner)
⚔ Zeno (Exp Laner)
⚔ Grandpa Kogaaa. (Jungler)
⚔ Jowm (Gold Laner)
⚔ Fenryr (Exp Laner)
⚔ Dracozium (Mid Laner)
⚔ Amir (Roamer)

TEAM SMG

⚔ Benny (Manager)
⚔ Haru (Coach)
⚔ Loong (Analyst)
⚔ SaSa (Gold Laner)
⚔ ZAIMSEMPOI (Mid Laner)
⚔ Smooth (Exp Laner)
⚔ Valenz (Roamer)
⚔ Nuar (Roamer)
⚔ Stormie (Mid Laner)
⚔ Subway. (Jungler)

RSG SLATE MY

⚔ xArm (Manager)
⚔ Kuja (Coach)
⚔ EgM (Analyst)
⚔ LoleaLz (Gold Laner)
⚔ Iris. (Exp Laner)
⚔ Izanami (Mid Laner)
⚔ LinkEzaa (Jungler)
⚔ Leixia (Flex)
⚔ Chr1sphobia (Roamer)
⚔ Zaed (Jungler)
⚔ RIPPO (Exp Laner)

HOMEBOIS

⚔ KILLUA . (Manager)
⚔ DALE . (Coach)
⚔ SAIFUL . (Analyst)
⚔ SEPAT. (Exp Laner)
⚔ WARLORD . (Mid Laner)
⚔ BARBOSSA . (Roamer)
⚔ CHIBII . (Jungler)
⚔ ANIPPP . (Gold Laner)
⚔ SOLOZ . (Gold Laner)
⚔ VINS . (Mid Laner)

TODAK

⚔ Eone (Manager)
⚔ Behave (Coach)
⚔ Ajim (Analyst)
⚔ YumS (Roamer)
⚔ 4Meyz (Exp Laner)
⚔ Momo (Gold Laner)
⚔ Moon (Mid Laner)
⚔ CikuGais (Gold Laner)
⚔ Rival (Jungler)
⚔ Lawtrick (Gold Laner)
⚔ Karl (Roamer)
⚔ MalikTzy (Jungler)
⚔ Flint (Mid Laner)

TEAM HAQ

⚔ Azmil (Manager)
⚔ Pabz (Coach)
⚔ Amtuah (Analyst)
⚔ Lolla (Exp Laner)
⚔ Garyy (Jungler)
⚔ Mannn (Mid Laner)
⚔ Hito (Gold Laner)
⚔ Panda (Roamer)
⚔ Minnn (Roamer)
⚔ Zai (Mid Laner)
⚔ AL (Gold Laner)

TEAM SECRET

⚔ CinCai哥 (Manager)
⚔ Amoux (Coach)
⚔ Santi Sucre (Roamer)
⚔ Aim (Mid Laner)
⚔ Box (Jungler)
⚔ Neo (Exp Laner)
⚔ KingSalman (Mid Laner)
⚔ Deto.. (Gold Laner)

Regular Season MPL MY S11 kali ini akan dijalankan secara offline di Stadium Juara, Bukit Kiara. Tiket akan dijual pada harga RM10 sahaja dan sudah pun mula dijual pada 3 Mac 2023. Korang boleh membeli tiket di SINI.


Pencipta Bunyi Ikonik Logo PlayStation, Tohru Okada Meninggal Dunia

Pencipta bunyi ikonik logo PlayStation iaitu Tohru Okada telah disahkan meninggal dunia akibat sakit jantung pada usia 73 tahun.

Berita ini telah dilaporkan oleh salah satu media Jepun iaitu Excite dan telah disahkan oleh pihak pengurusan Tohru Okada pada 22 Februari yang lepas.

Selain daripada mencipta bunyi logo ikonik ini, Tohru Okada juga terlibat dalam penghasilan runut bunyi (Soundtrack) untuk siri iklan permainan video Crash Bandicoot pada sekitar tahun 1990.

<oembed url="https://www.youtube.com/watch?v=RB2tpJzArr4" width="200" height="113" host="youtube"></oembed>

Dia juga pada asalnya merupakan salah seorang ahli band rock Jepun yang dikenali sebagai Moonriders bersama-sama dengan Keiichi Suzuki sebelum dia memasuki bidang mencipta runut bunyi untuk permainan video dan juga pengiklanan.


MobaZane Kembali Ke BTK Dengan Ahli Baru Untuk 2023 NACT Spring Season

Baru-baru ini bekas ahli pasukan The Valley iaitu MobaZane mengumumkan yang beliau akan kembali ke pasukan BloodThirstyKings (BTK) untuk 2023 North America Challenger Tournament  (NACT) Spring Season.

MobaZane turut menyatakan yang beliau dan bersama-sama dengan beberapa ahli baru BTK akan memastikan mereka muncul juara untuk NACT kali ini dan mendapatkan slot untuk bertanding di MSC 2023 nanti.

Open Qualifier untuk 2023 NACT Spring Season akan bermula pada 5 Mac 2023 ini yang mana 8 pasukan yang berjaya ke Regular Season akan merebut prizepool berjumlah USD23,500 dan juga slot untuk ke MSC 2023 nanti.


Kali Pertama Diadakan Di Jepun, 2023 Pokemon World Championship Bermula Ogos Tahun Ini

Semasa acara Pokemon Present yang lepas, wakil Pokemon telah mengumumkan yang 2023 Pokemon World Championship bakal diadakan di Yokohama, Jepun pada Ogos tahun ini.

Ini merupakan kali pertama kejohanan dunia ini akan diadakan di Jepun. Pada 2022 Pokemon World Championship yang lepas, ianya telah diadakan di London, England.

2023 Pokemon World Championship kali ini akan bermula pada 11 Ogos 2023 sehingga 13 Ogos 2023 di Pacifico Yokohama National Convention Hall.

Dalam kejohanan ini, beberapa permainan Pokemon akan dipertandingkan. Antaranya adalah permainan kad Pokemon, Pokemon Go, Pokemon Unite dan banyak lagi.


Kejohanan Liga Turkiye Dilancarkan, Juara Akan Ke MSC 2023

Baru-baru ini pihak Moonton telah melancarkan Kejohanan Liga Turkiye (MTC 2023) yang mana akan bermula pada Mac ini sehingga Mei 2023.

Kejohanan Liga Turkiye (MTC 2023) ini akan menjadi lalulan pertama untuk pasukan-pasukan dari Turki melayakan diri mereka untuk bertanding di MSC 2023 (Mobile Legends: Bang Bang Southeast Asia Cup) pada bulan Jun nanti.

Incendio Supremacy di M4 World championship

Lapan pasukan akan bertanding dalam MTC 2023 yang mana juara bukan sahaja akan mendapatkan slot untuk ke MSC 2023 tapi juga merebut prizepool berjumlah ₺500,000!

Keputusan untuk memperkenalkan Kejohanan Liga Turkiye (MTC 2023) ini dibuat setelah melihat prestasi yang ditunjukkan oleh wakil dari negara tersebut iaitu Incendio Supremacy semasa di M4 World Championship yang lepas.

Moonton merasakan dengan supports dan dengan adanya liga sendiri akan memberikan peluang yang lebih besar kepada pasukan-pasukan dari negara tersebut untuk menunjukkan kekuatan dan bakat mereka di M5 World Championship akan datang.


Forza Horizon 5 Bakal Hadir Dengan Mode Rally Pada Akhir Bulan Ini

Baru-baru ini Forza Horizon 5 telah mengumumkan yang pada expansions seterusnya, mode Rally akan dibawa masuk ke permainan video tersebut. Update yang diberi nama Forza Horizon 5 Rally Adventure ini bakal tiba pada 29 Mac 2023 nanti.

<oembed url="https://www.youtube.com/watch?v=zpAXUogmc50" width="200" height="113" host="youtube"></oembed>

Expansions ini akan menyediakan 6 track rally untuk pemain. Selain itu pemain juga boleh memilih diantara 3 pasukan rally untuk bertanding dalam mode rally ini nanti.

Selain dari track, update ini juga akan membawa 10 kenderaan off-road baru untuk pemain. Antara kenderaan baru yang akn hadir dalam update Forza Horizon 5 Rally Adventure ini adalah Ford F-150 Lightning Platinum dan 1973 Hoonigan Volkswagen Baja Beetle Class 5/1600 ‘Scumbug’!

Forza Horizon 5 Rally Adventure ini akan hadir untuk Forza Horizon 5 Premium Add-ons Bundle, Premium Edition, dan juga Expansions Bundle. Forza Horizon 5 Rally Adventure ini juga akan dijual secara standalone pada harga USD19.99 sahaja.


Team Lunatix Dan SMG Kecundang, Homebois Turun Lower Bracket

Semalam telah berlangsungnya Playoff hari pertama untuk MPL MY Musim kesepuluh dimana dua perlawanan untuk lower bracket dan satu perlawanan untuk upper bracket telah pun dijalankan.

Dalam perlawanan lower bracket yang pertama, pasukan RSG MY berjaya menundukkan Team Lunatix dengan mata 2 berbalas 0. Untuk perlawanan kedua, RED Esports telah mempamerkan kejutan apabila berjaya membuat comeback dan menghantar pulang pasukan SMG pulang dengan mata 2 berbalas 1.

Untuk perlawanan upper bracket, pasukan Todak dengan mudah menewaskan pasukan Homebois dengan mata 2 berbalas 0 sekali gus menghantar pasukan Homebois ke lower bracket.

Untuk perlawanan hari kedua Playoff hari ini, dua lagi perlawanan lower bracket dan satu perlawanan upper bracket akan diadakan.

Bagi perlawanan upper bracket, Orange Esports akan bertemu Team HAQ manakala untuk lower bracket RSG MY akan berentap dengan pasukan Homebois bagi menentukan pasukan mana yang masih mempunyai peluang untuk meneruskan perjalanan mereka di MPL MY Musim kesepuluh.

Satu lagi perlawanan lower bracket adalah diantara pasukan RED esports dan pasukan yang tewas di upper bracket hari ini iaitu sama ada pasukan Orange Esports ataupun Team HAQ.


Black Adam Bakal Hadir Di Fortnite

Baru-baru ini pihak Fortnite telah mengumumkan satu kerjasama dengan DC untuk membawa anti-hero mereka iaitu Black Adam ke permainan video tersebut.

Kerjasama ini merupakan satu promosi untuk filem terbaru mereka iaitu Black Adam yang mana bakal ditayangkan pada 20 Oktober 2022 nanti.

<oembed url="https://twitter.com/FortniteGame/status/1579924870800248832" host="twitter">

Unleash "justice" as #BlackAdam. Coming to the Item Shop 10.20.2022 at 8PM ET. pic.twitter.com/0tZ0IbMieh
— Fortnite (@FortniteGame) October 11, 2022
</oembed>

Ini juga merupakan kemunculan kedua Dwayne “The Rock” Johnson di dalam permainan video tersebut dimana sebelum ini beliau muncul sebagai The Foundation.

Selain dari skin Black Adam, pemain juga juga boleh mendapatkan back bling, pickaxe dan juga emote bertemakan watak tersebut.

Skin dan item-item ini boleh dibeli melalui Item Shop bermula pada 20 Oktober 2022.


Blizzard Berikan Skin Percuma Kepada Semua Pemain Overwatch 2

Baru-baru ini pihak Blizzard telah mengeluarkan satu kenyataan meminta maaf kepada semua pemain-pemain Overwatch disebabkan oleh masalah menimpa permainan video tersebut semasa hari perlancarannya baru-baru ini.

<oembed url="https://twitter.com/PlayOverwatch/status/1579952100913860608" host="twitter">

When #Overwatch2 launch is bumpy you make it up to players 😤

Besides making progress on bug fixes & stabilization, we've got goodies to share with all players

🚑 Health Pack Weapon Charm
🏴☠ Cursed Captain Reaper
🎉 2x Match XP weekends

How to get em https://t.co/pU6b13P0ww pic.twitter.com/Pzs1RvnWFu
— Overwatch (@PlayOverwatch) October 11, 2022
</oembed>

Disebabkan masalah yag sama masih berlaku sehingga sekarang, pihak Blizzard akan memberikan semua pemain-pemain Overwatch 2 skin percuma dan juga weapon charm untuk mereka yang memasuki permainan video tersebut dari 25 Oktober 2022 sehingga taman season pertama.

Selain dari skin Cursed Captain Reaper dan Health Pack Weapon Charm percuma, Blizzard juga memberikan Double Match XP event yang bakal berlangsung tidak lama lagi.


Agen Terbaru Valorant Diperkenalkan

Sebelum ini pihak Valorant telah beberapa kali mengacah tentang kehadiran agen terbaru mereka yang dikatakan mempunyai kuasa elemen air.

Tidak dilupakan beberapa leaks yang dikeluarkan oleh beberapa peminat yang menyatakan agen 21 (codename: MAGE) adalah seorang agen yang berasal dari India.

<oembed url="https://www.youtube.com/watch?v=qRao6FARFRo" width="200" height="113" host="youtube"></oembed>

Dan baru-baru ini pihak Valorant akhirnya mengumumkan secara sah kehadiran agen baru ini yang dikatakan bakal tiba di permainan video Valorant tidak lama lagi.

Agen yang diberi nama Harbor ini merupakan seorang agen yang berasal dari India dan mempunyai kuasa elemen air dan akan berada dalam kelas Controller seperti Brimstone dan lain-lain.

Walaupun tiada lagi info berkenaan skills dan ulti untuk agen terbaru ini, namun kalau dilihat dari video trailer diatas agen Harbor mungkin mempunyai skill untuk membuat dinding air dan juga gelembung air untuk melindungi pemain dari ditembak oleh musuh.

Agen baru ini dikatakan bakal tiba pada 18 Oktober 2022 nanti.


Sonic Frontiers Umumkan Kolaborasi Bersama Monster Hunter

Baru-baru ini SEGA telah mengumumkan kolaborasi antara Sonic Frontiers dan juga permainan video Monster Hunter. DLC percuma ini dikatakan bakal tiba untuk permainan video Sonic Frontiers pada 15 November 2022.

Dalam DLC ini, pemain dapat menggunakan armor dari Rathalos dan juga Felyne Rathalos. Selain daripada armor, pemain juga boleh menggunakan BBQ Spit seperti yang terdapat dalam permainan video Monster Hunter untuk membantu menaikkan power Sonic dalam permainan Sonic Frontier.

Permainan video Sonic Frontiers ini dijangkakan bakal tiba di Playstation 4, Playstation 5, Xbox Series, Switch dan juga Steam pada 8 November 2022.


Bastion Dan Torbjorn Dinyahaktif Sementara Kerana Masalah Bugs

Baru-baru ini pihak Overwatch telah mengumumkan yang dua heroes untuk permainan video Overwatch 2 terpaksa dinyahtifkan sementara waktu disebabkan oleh bugs yang agak teruk.

<oembed url="https://twitter.com/PlayOverwatch/status/1579605928495616000" host="twitter">

🚨 QUICK PSA 🚨

Bastion and Torbjörn will be taking a quick trip to the workshop while we iron out a few bugs in their ability kits!

🛠 Bastion will be unavailable in all modes during this time, while Torbjörn will still be playable in Quick Play. pic.twitter.com/ghjLL5KV7b
— Overwatch (@PlayOverwatch) October 10, 2022
</oembed>

Dua heroes tersebut adalah Bastion dan juga Torbjorn namun Torbjorn masih boleh dimainkan dalam mode Quick Play.

Buat masa ini tiada maklumat lanjut bila berapa lama dua heroes ini akan dinyahtifkan.


UNIVERSITI e-LEAGUE (UeL) Kembali Dengan Musim Ketiga

Baru-baru ini pihak Universiti e-League (UeL) telah mengumumkan yang pendaftaran kejohanan tersebut telah pun dibuka dengan 4 permainan video yang akan dipertandingkan.

Kejohanan ini merupakan anjuran bersama The Gaming Company (TGC) dan juga Prime Sports International (PSI).

Untuk pengetahuan korang, kejohanan UeL ini merupakan satu kejohanan yang mengfokuskan kepada pelajar-pelajar dari perbagai universiti dan kolej seluruh Malaysia.

Untuk UeL kali ini, prizepool sebanyak RM20,000 telah dipertaruhkan untuk empat permainan video. Empat permainan video tersebut adalah Mobile Legends: Bang Bang, PUBG Mobile, VALORANT dan juga FIFA 2022.

Pendaftaran untuk kejohanan ini telah pun dibuka sejak 26 September yang lepas dan online qualifier akan bemula pada 28 Oktober 2022. Untuk pendaftaran dan maklumat lanjut, korang boleh klik di LINK ini.


Peminat RRQ Kecewa Dengan Roster Valorant Pasukan Tersebut

Baru-baru ini pasukan RRQ yang merupakan satu organisasi esports dari Indonesia telah mengumumkan senarai pemain mereka yang akan bertanding di kejohanan Valorant Champions Tour (VCT).

<oembed url="https://twitter.com/teamrrqofficial/status/1579119048130187264" host="twitter">

Here’s the final announcement of our VPL 2023 Roster.
Let’s all welcome our 6 players! @RRQ_Nexi , @rrq_kellyS , @rrq2ge , @rrq_emmanfps , @erolldelfin , and @davidmichs ! 🔥🔥

VIVA RRQ! #teamrrq #VCT2023 #valorant #Riotgames #anouncement pic.twitter.com/HzqFiZyqLZ
— Team RRQ (@teamrrqofficial) October 9, 2022
</oembed>

Namun setelah pengumuman itu dibuat, pasukan RRQ telah menerima kencaman yang teruk dari peminat-peminat mereka yang kecewa dengan senarai pemain tersebut.

Ini kerana, dari 6 pemain yang diumumkan hanya seorang saja pemain yang betul-betul berasal dari Indonesia manakala 5 lagi pemain merupakan pemain dari Filipina.

Berikut merupakan senarai pemain yang telah diumumkan oleh RRQ untuk pasukan Valorant mereka:

Eroll Jule "EJAY" Delfin

Nathaniel "Nexi" Cabero

Emmanuel "Emman" Morales

James "2ge" Goopio

Kelly "kellyS" Sedillo

David "Tehbotol" Monangin

Dari Senarai diatas, hanya David "Tehbotol" Monangin saja yang berasal dari Indonesia. Disebabkan isu ini, satu petisyen telah dibuat oleh peminat-peminat RRQ kepada Riot Games bagi mengeluarkan pasukan tersebut dari bertanding untuk kejohanan VCT.


Jurulatih Pasukan Valorant Rising Hope Dituduh Melakukan Gangguan Seksual

Baru-baru ini ahli pasukan valorant wanita Rising Hope telah mengumumkan yang mereka telah pun keluar dari organisasi tersebut.

Dengan berita yang agak mengejut ini, ramai peminat yang tertanya-tanya apa sebenarnya yang telah terjadi.

Persoalan itu akhirnya terjawab apabila salah seorang jurulatih pasukan tersebut iaitu Jehiel telah mengeluarkan satu tweet yang menyatakan sebab mengapa mereka keluar dari organisasi tersebut.

<oembed url="https://twitter.com/PizzaFPS/status/1579114644484259840" host="twitter">

Why we left Rising Hope

Read: https://t.co/HN0knShF6P
— Jehiel (@PizzaFPS) October 9, 2022
</oembed>

Dalam tweet tersebut, Jehiel menyatakan yang mereka semua keluar dari organisasi Rising Hope kerana ganguan seksual yang dilakukan oleh seorang lagi jurulatih pasukan tersebut yang dikenali sebagai Simons.

Jehiel juga menyatakan yang Simons telah beberapa kali mengganggu ahli pasukannya dan pada 27 September 2022, Simons telah menunjukkan alat sulitnya melalui panggilan video “Discord” semasa mereka semua sedang melakukan latihan (Scrims).

<oembed url="https://twitter.com/RHopeAgency/status/1577591819902373890" host="twitter">

Today we say goodbye to our VALORANT line-up. They have done a great job and we thank them for their time.
Simons and mdvjk remain in the organisation and will take part in the formation of the new line-up. pic.twitter.com/uvqvDPpSZO
— Rising Hope (@RHopeAgency) October 5, 2022
</oembed>

Disebabkan gangguan ini, Jehiel telah membuat aduan kepada Lazar yang merupakan co-owner kepada organisasi Rising Hope namun tiada sebarang tindakan yang telah diambil dengan alasan yang Simons merupakan orang penting dalam organisasi tersebut.

Buat masa ini pihak Rising Hope masih tidak mengeluarkan apa-apa kenyataan berkenaan kes gangguan seksual ini.


RSG SG Pasukan Ketiga Layak Ke M4

Baru-baru ini telah berakhirnya MPL SG Musim Keempat yang mana pasukan RSG SG berjaya muncul sebagai juara setelah menewaskan pasukan Slate Esports.

Pasukan RSG SG berjaya menewaskan pasukan Slate Esports yang mana dahulunya dikenali sebagai pasukan EVOS SG dengan mata 4 berbalas 3.

Dengan kejayaaan ini, pasukan RSG SG berjaya mendapatkan slot untuk bertanding dalam kejohanan M4 tahun depan.

Setakat ini, tiga pasukan telah berjaya mendapat slot ke M4 iaitu pasukan Incendio Supremacy dari Turkey, Burn x Team Flash dari Kemboja dan pasukan RSG SG dari Singapura.


Pandang Pertama Mario Dan Bowser Dipersembahkan Dalam Teaser The Super Mario Bros Movie

Baru-baru ini pihak Nintendo dan Illumination Entertainment telah mengeluarkan teaser pertama untuk filem animasi terbaru mereka iaitu The Super Mario Bros. Movie.

Dalam teaser ini beberapa watak penting telah dipertontonkan seperti Mario, Bowser, Toad dan juga Luigi.

<oembed url="https://www.youtube.com/watch?v=KydqdKKyGEk" width="200" height="113" host="youtube"></oembed>

Para pelakon yang akan membintangi filem animasi ini adalah seperti Chris Pratt sebagai Mario, Charlie Day sebagai Luigi, Keegan-Michael Key sebagai Toad, Jack Black sebagai Bowser, Anya Taylor-Joy sebagai Princess Peach dan ramai lagi.

Filem animasi ini bakal ditayangkan pada 7 April 2023 tahun depan.


Gamma 1 Dan Gohan Bakal Hadir Dalam Dragon Ball Xenoverse 2

Baru-baru ini pihak Bandai Namco telah mengumumkan yang DLC Dragon Ball Xenoverse 2 yang diberi nama Hero of Justice Pack 1 bakal tiba tidak lama lagi.

<oembed url="https://www.youtube.com/watch?v=xl-az71-7_0&t=100s" width="200" height="113" host="youtube"></oembed>

Dalam DLC Dragon Ball Xenoverse 2 ini, 2 watak baru akan dibawa masuk. Dua watak tersebut adalah Gamma 1 dan juga Gohan dari filem Dragon Ball Super: Super Hero.

Turut bakal tiba dengan dua watak ini adalah Gamma 2 yang mana telah diumumkan sebelum ini.


MCPS Major Musim Keempat Bermula Minggu Ini

Kejohanan Free Fire MCPS Major S4 bakal berlangsung pada 8 dan 9 Oktober ini dimana 12 pasukan dari Malaysia, Kemboja, Filipina dan Sri Lanka akan berentap untuk merebut prizepool berjumlah USD70,000.

Selain dari itu, dua pasukan teratas juga akan mendapatkan slot untuk bertanding di Free Fire World Series (FFWS) yang akan berlangsung di Bangkok, Thailand pada bulan November nanti.

12 pasukan yang akan bertanding pada Free Fire MCPS musim keempat kali ini adalah:

Expand

AV Radicals

Blacklist International

Farang

Axis Esports

Anxiety

Todak

Sem9

Geek Fam

HardToGet

Supreme Assault Forces

Pando EWG

Sebuah acara watch party juga akan dijalankan pada hari sabtu dan ahad ni di khemah Karnival E-sports, Stadium Bukit Jalil bersempena Hari Sukan Malaysia bermula pada pukul 12.30 tengahari.

Beberapa streamer Free Fire terkenal juga akan berada disana seperti MrTodakk, SpiderGunz, Obvy, Suaa Gaming dan juga Jebat. Pengunjung juga berpeluang untuk memenangi hadiah-hadiah menarik seperti in-game item, plushies dan juga varsity jacket Free Fire!

Bagi korang yang tak dapat hadir ke watch party dan hanya dapat menonton kejohanan ini secara online, korang tak perlu bimbang sebab Free Fire juga menyediakan banyak hadiah menarik yang korang boleh menangi semasa menonton kejohanan MCPS Major nanti!


Sorapayung Dilantik Sebagai Jurulatih Incognito Esports

Baru-baru ini pihak Incognito Esports, sebuah pasukan semi-pro MLBB Malaysia telah memperkenalkan jurulatih terbaru untuk pasukan tersebut.

Muhammad Farhan Bin Ibrahim ataupun lebih dikenali sebagai Sorapayung sebelum ini merupakan jurulatih untuk pasukan RED Esports semasa MPL MY S10.

Sebelum ini beliau juga pernah bersama dengan pasukan Orange Esports untuk MPL MY S8.

Pasukan Incognito Esports sekarang ini sedang bertanding dalam kejohanan MSPC Musim ke-2.


Spy X Family Part 2 Tiba Di Platform Bilibili

Baru-baru ini platform anime, komik dan permainan video terbesar di Asia Tenggara baru-baru ini telah acara Bilibili Fall 2022 Anime Lineup yang mana bakal menampilkan lebih daripada 30 Anime terbaru di platform tersebut.

Antaranya adalah seperti Spy X Family part 2 dan juga remake Urusei Yatsura, sebuah manga yang pernah dikeluarkan di Shogakukan's Weekly Shōnen Sunday dari 1978 sehingga 1987.

Selain dari itu 15 anime ekslusif untuk platform Bilibili seperti:

Reincarnated as a Sword

Shinobi no Ittoki

The Little Lies We All Tell

LOVE FLOPS

The Eminence in Shadow

Uzaki-chan Wants to Hang Out! Season 2

Immoral Guild

Applikasi Bilibili boleh dimuat turun secara percuma di Google Store dan juga App Store.


PMPL SEA Championship Fall - Thailand Mengungguli Tangga Teratas Minggu Pertama

Minggu pertama PMPL SEA Championship Fall 2022 baru saja berakhir dan kita dapat melihat pasukan FaZe Clan berjaya berada ditangga teratas.

Pasukan yang berasal dari Thailand ini berjaya mengumpul 108 elimination point dan 138 rank point. Dengan total sebanyak 246 point, FaZe Clan berjaya meninggalkan satu lagi pasukan dari Thailand iaitu Vampire Esports dengan perbezaan 30 point.

Bagi pasukan dari Malaysia, hanya Yoodo Alliance saja berjaya berada di Top 10 dengan 171 point dan berjaya mendapatkan Winner Winner Chicken Dinner pada hari kedua minggu pertama.

Pasukan SEM9 berada di tangga ke-15 manakala 4Rival berada di tangga ke-14, Geek Fam ditangga ke-15 dan yang terakhir sekali pasukan Don't Break Dreams ditangga ke-19.

Semoga minggu kedua PMPL SEA Championship Fall 2022 kita dapat melihat pasukan dari Malaysia kembali bangkit.


Acara Fight or Fright Apex Legends Kembali

Baru-baru ini acara Fright or Fright Apex Legends telah pun kembali. Terdapat tiga mode yang boleh dimainkan dalam acara ini salah satunya adalah Shadow Royale mode yang paling diminati oleh pemain Apex Legends.

Tiga acara ini akan rotate antara satu sama lain dan akan berlangsung selama sebulan sebelum tibanya season terbaru Apex Legends.

<oembed url="https://www.youtube.com/watch?v=SLif-RtoS7g" width="200" height="113" host="youtube"></oembed>

Tiga mode tersebut adalah:

Shadow Royale (Olympus After Dark map): 4 Oktober sehingga 11 Oktober 2022

Gun Run (Estates After Dark, Skulltown dan Fragment East map): 11 Oktober sehingga 18 Oktober 2022

Control (Lava Siphon, Barometer dan Labs After Dark map): 18 Oktober sehingga 25 Oktober 2022

Shadow Royale (Olympus After Dark map): 25 Oktober sehingga 1 November 2022


SpongeBob SquarePants: The Cosmic Shake Tiba Tahun Depan

Baru-baru ini Purple Lamp Studio dan juga THQ Nordic telah memperkenalkan iaitu SpongeBob SquarePants: The Cosmic Shake.

Mereka juga telah memperkenalkan “BFF Edition” collector edition untuk peminat-peminat yang inginkan kelainan.

<oembed url="https://www.youtube.com/watch?v=K2mKjV-LTK0&t=79s" width="200" height="113" host="youtube"></oembed>

Collector edition ini bakal dijual pada harga USD249.99. Berikut adalah item yang korang akan dapat kalau korang order collector edition ini:

Permainan video SpongeBob SquarePants: The Cosmic Shake

Cosmic Victory statue

Inflatable Patrick

BBF Amulet dengan rantai

Empat costume miniature bouncing ball

Empat placemat

In-game “Costume Pack”

Kotak Khas

Permainan video ini bakal tiba pada tahun depan untuk Playstation 4, Xbox One, Switch dan juga PC melalui Steam.


TeamMYS Muncul Juara Kejohanan Sulung Pokemon Unite Malaysia Open

Baru-baru ini telah berlangsungnya kejohanan pertama Pokemon Unite Malaysia Open yang mana telah memperlihatkan 53 pasukan terhebat dari seluruh Malaysia berentap dalam kejohanan ini.

Kejohanan ini juga telah menawarkan prizepool sebanyak USD20,000 dan pasukan pertama yang berjaya memenangi Pokemon Unite Malaysia Open.

Pada Grand Final, dua pasukan terhebat iaitu TeamMYS dan pasukan DUNE masing-masing menunjukkan perlawanan yang sangat sengit.

Namun DUNE terpaksa akur dengan kehebatan pasukan TeamMYS bila berjaya dikalahkan dengan 849 mata pada perlawanan pertama dan 864 mata pada perlawanan kedua.

Kejohanan Pokemon Unite Malaysia Open ini merupakan satu kerjasama diantara The Pokemon Company dan juga telco nombor satu Malaysia, Yoodo.


Skull and Bones Sekali Lagi Ditunda

Sebelum ini pihak Ubisoft telah mengumumkan permainan video terbaru mereka iaitu Skull and Bones bakal tiba pada November 2022.

<oembed url="https://www.youtube.com/watch?v=lk_U2wOpHd4" width="200" height="113" host="youtube"></oembed>

Namun baru-baru ini pihak Ubisoft telah mengeluarkan kenyataan yang mereka telah mengambil keputusan untuk menunda permainan video ini pada 9 Mac 2023 tahun depan.

Permainan video ini sepatutnya dikeluarkan pada 2018 namun telah 4 kali ditunda disebabkan beberapa isu teknikal dan dalaman.


Free Fire Bakal Sambut Ulang Tahun Ke-6 Dengan Hadiah Eksklusif Dan Mini Gameplay

Free Fire akan menyambut ulang tahun ke-6 tidak lama lagi. Untuk itu, Garena telah melancarkan pelbagai acara baru kepada pemain sebagai penghargaan kepada mereka.

Ulang tahun ini bertemakan 'Color The World' untuk mempromosikan inklusiviti agar kesemua pemain tanpa mengira warna kulit merasai pengalaman permainan yang menyeronokkan.

Free Fire juga akan berkolaborasi dengan DJ terkenal dari Brazil iaitu Alok. Bermula 7 Julai ini, pemain perlu melengkapkan beberapa misi untuk mendapatkan Alok Male Bundle, Motorbike, dan emote khaa bersempena ulang tahun ini.

Selain menampilkan Alok, Free Fire juga akan menawarkan hadiah eksklusif dan mod gameplay mini seperti Color Cube, Hat Relay, acara Rank Protection dan Color Playground.

Ini adalah kali pertama mereka menyambut ulang tahun pada bulan Jun dan dilanjutkan ke bulan Julai. Sebelum ini, mereka mengadakan acara ulang tahun pada bulan Ogos sahaja.


Mobile Legends Tampilkan Banyak Acara Dan Hadiah Bersempena Projek Next 2023

Setelah sekian lama menjanjikan pemain untuk mengimplementasi Projek Next 2023, Mobile Legends akhirnya akan melakukan pembaharuan ini ke dalam kemasikini patch 1.7.94. Kemaskini ini akan dilakukan pada hari ini, 27 Jun 2023.

<oembed url="https://www.youtube.com/watch?v=UH6RU3dz_H8" width="200" height="113" host="youtube"></oembed>

Kemaskini ini akan memperlihatkan perubahan sistem emblem, interface yang diubah, hero lore dan perubahan halaman penceritaan. Bersama Projek Next 2023, Moonton juga akan membawa beberapa acara yang akan memberikan banyak hadiah.

Bersempena dengan sistem emblem yang akan dirombak, pemain yang log-in dari 27 Jun hingga ke 31 Julai akan mendapat satu Battle Emote percuma, The Great Harper.

Dalam satu lagi acara, pemain yang menyertai acara Revamped Emblem Benefits dan menyiapkan task akan mendapat hadiah seperti satu 2023 Commemorative Emblem Avatar Border, kad Talent Trail, Tiket, dan Magic Dusts.

Untuk memudahkan pemain memahami Talent dan sistem emblem baru, pemain akan mendapat akses percuma untuk semua Talents bermula hari ini sehingga 31 Julai. Pemain juga dapat menggunakan semua hero secara percuma dalam perlawanan classic bermula 8 Julai hingga 10 Julai


Siri PUBG Mobile Regional Clash 2023 Bakal Bermula 29 Jun Ini

Siri kejohanan PUBG Mobile Regional Clash 2023 bakal kembali lagi tahun ini. Kejohanan ini menggunakan format pertembungan antara dua wilayah dan akan mempunyai empat siri pertembungan wilayah sepanjang tahun ini.

Bermula pada 29 Jun sehingga 2 Julai ini, siri pertama akan diadakan dan akan melibatkan lapan pasukan dari Asia Tenggara akan berentap dengan lapan pasukan dari Asia Selatan. Dua wakil negara, Geek Slate dan Yoodo Alliance turut akan menyertai edisi kejohanan ini.

Prize pool yang ditawarkan siri pertama ini adalah sebanyak $20,000 USD.

Daripada 24 perlawanan, 6 perlawanan akan dimainkan pada setiap hari.

Berikut adalah tarikh bagi empat siri PUBG Mobile Regional Clash sepanjang tahun ini:

Asia Tenggara Vs Asia Selatan - 29 Jun- 2 Julai 2023

Timur Tengah & Afrika Vs Eropah - 20- 23 Julai 2023

Eropah Vs Afrika - 10-13 Ogos 2023

China Vs Asia Tenggara - 20-22 Oktober


Kemasukan Alberttt Bakal Perkuatkan Juara MSC 2023, ONIC

Alberttt yang mengumumkan untuk keluar dari RRQ beberapa minggu lepas telah selamat menyertai pasukan baru. Alberttt akan menyertai pasukan dari Indonesia, ONIC Esports bagi menghadapi MPL Indonesia musim ke-12.

ONIC pada mulanya berkongsi satu video yang menunjukkan roster mereka termasuk Coach Yeb dan Kairi. Coach Yeb dan Kairi kekal bersama pasukan itu walaupun ada khabar angin mengatakan mereka berdua akan keluar.

Berita kemasukan Alberttt didedahkan dalam satu lagi video yang dimuat naik di YouTube rasmi pasukan ini. Alberttt akan melengkapkan roster pasukan ini bersama Coach Yeb dan Kairi. Alberttt akan bermain sebagai Jungler pasukan ini.

Pada 18 Jun lalu, Alberttt mengejutkan peminat Indonesia apabila mengumumkan untuk keluar dari RRQ sebaik namanya ditampilkan dalam roster MPL ID pasukan RRQ.

Debut pada tahun 2020, Alberttt membantu RRQ Hoshi untuk muncul juara pada kejohanan MPL Indonesia musim ke-6 dan musim ke-9.


Ura-Ura Pasukan Outplay Mungkin Akan Dibubarkan

Selepas menamatkan kejohanan MSC 2023 dengan prestasi yang menghampakan, Outplay dijangka akan berpecah. Beberapa ahli pasukan ini akan meninggalkan pasukan dan menyertai pasukan baru.

<oembed url="https://www.youtube.com/watch?v=zhIzFbhBSvE" width="200" height="113" host="youtube"></oembed>

Dalam satu livestream, Hoon yang merupakan mid-laner bagi pasukan Outplay mendedahkan beberapa rakannya merancang untuk meninggalkan pasukan bagi mencari peluang baru.

Hoon menjelaskan yang Basic berniat untuk keluar dan mencari pasukan baru. SHARK juga mengatakan untuk keluar bersama Basic. URESHIII pula dinasihatkan Hoon untuk keluar bersama Basic dan SHARK.

“Jadi, hanya saya dan Carlos (Bestplayer1) buat masa ini”, tambah Hoon.

<oembed url="https://www.youtube.com/watch?v=uG7UjAz1d8Y" width="200" height="113" host="youtube"></oembed>

MobaZane dari pasukan BloodThirstyKings sudah dapat mengagak perkara ini akan berlaku selepas apa yang terjadi semasa MSC 2023. Dia juga mendedahkan Outplay mempunyai isu berkaitan penajaan.


Google Dilaporkan Menguji Platform Permainan Video Di Youtube

Wall Street Journal melaporkan bahawa Google sedang menguji sebuah projek baru yang memboleh pengguna untuk bermain permainan video di platform YouTube.

Produk ini dinamakan Playables dan membolehkan pengguna bermain permainan video menerusi aplikasi YouTube di peranti pintar dan komputer. Ianya boleh dimainkan menerusi web browser atau aplikasi yang dimuat turun di Android dan iOS.

YouTube telah menghantar emel kepada pekerjanya untuk mencari sukarela yang akan menguji produk ink. Salah satu permainan yang akan tersedia semasa tempoh percubaan ini adalah Stack Bounce,  sebuah permainan dimana pemain akan memecahkan lapisan batu bata dengan sebiji bola.

Orang ramai juga boleh bermain permainan Stack Bounce ini kerana permainan ini sudah tersedia di laman web gamesnacks.com.

Google pernah mengeluarkan projek yang serupa pada tahun 2019 dulu apabila mereka melancarkan platform cloud gaming yang dinamakan Google Stadia. Namun, projek ini telah dihentikan pada 18 Januari 2023.


Tawarkan Game Preloved Pada Harga Murah, CeX Kini Dibuka Di Malaysia

Syarikat dari UK, Complete Entertainment Exchange (CeX) telah membuka cawangan baru di Malaysia. Mereka menempatkan cawangan baru terbabit di IOI City Mall Putrajaya dan akan dioperasikan oleh Nuovolife Sdn. Bhd.

CeX adalah syarikat francais yang menjual barangan elektronik dan permainan video. Mereka kini mempunyai 630 buah kedai di 10 negara termasuk Ireland, Sepanyol, Portugal, Mexico, Canary Islands, Belanda, Australia, India, Itali dan Malaysia.

CeX Malaysia memulakan operasi dengan stok lebih 10,000 produk, termasuk barangan elektrik seperti telefon pintar, tablet dan laptop beserta permainan video, konsol, aksesori, camera dan barangan audio. Headset VR dan dron juga akan tersedia di kedai ini.

Mereka menggunakan konsep dengan menjual barangan terpakai (second hand). Di sini, terdapat banyak game retro yang boleh didapati dengan harga yang murah.

Stor CeX terletak di Lot L2-69 dalam IOI City Mall Putrajaya, bersebelahan GSC West Wing dan akan dibuka setiap hari dari 10 pagi sehingga 10 malam.


The Flash Alami Kemerosotan Ketara Pada Minggu Kedua

Filem dari universe DC, The Flash mengalami kemerosotan yang agak besar selepas mengutip $55 juta USD pada minggu pertama. Jumlah kutipan minggu kedua mengalami penurunan sebanyak 72% daripada minggu pembukaan.

Filem ini hanya mampu mengutip $15.26 juta USD pada minggu kedua menjadi jumlah kutipan keseluruhan di Amerika Utara sebanyak $87.64 juta USD. Di peringkat global, mereka telah mengumpul $210.9 juta USD.

The Flash kini berada di kedudukan ketiga dalam carta box office Amerika Utara minggu ini. Kedudukan pertama dipegang Spider-Man: Across the Spider-Verse yang mengutip $317.05 juta USD. Filem animasi Pixar, Elemental berada di tempat kedua.

Kemerosotan 72% ini adalah sangat teruk jika dibandingkan dengan filem DC yang lain. Black Adam mencatat ‘drop’ sebanyak 59% dan Shazam! Fury of the Gods pula mengalami penurunan 69%.

Berita ini memberi tamparan hebat kepada pihak produksi filem ini memandangkan The Flash menelan belanja sebanyak $220 juta USD.


Activision Bakal Tutup Server Warzone Original Pada September Ini

Pemain boleh mengucapkan selamat tinggal kepada permainan Call of Duty: Warzone yang asal selepas Activision akan menamatkan permainan itu selepas 3 tahun beroperasi.

Dinamakan semula sebagai Warzone Caldera pada tahun lepas, permainan ini akan menutup servis pada 21 September 2023. Penutupan ini tidak memberi kesan kepada multiplayer dalam Modern Warfare, Black Ops Cold War, Vanguard dan Warzone 2.

Activision dikatakan mahu fokus untuk membangunkan kandungan Warzone 2 dan projek COD lain seperti Call of Duty: Warzone Mobile yang akan dikeluarkan beberapa bulan akan datang.

Bermula 21 September, segala kemajuan pemain, perkhidmatan dalam talian dan inventori akan tidak dapat diakses oleh pemain.

Pemain yang membeli skin dan kosmetik dalam Warzone masih boleh menggunakan dalam Call of Duty yang lain seperti Modern Warfare, Black Ops Cold War dan Vanguard. Walau bagaimanpun, ramai pemain kecewa kerana mereka lebih suka untuk menggunakan skin-skin ini dalam mod battle royale.

Warzone Caldera dilancarkan pada tahun 2020 di platform PlayStation 4, PC, dan Xbox One. Nama Caldera ini diambil sempena satu-satunya map yang ada dalam permainan ini sejak Activision melancarkan Warzone 2.


Team Lunatix Bawa 3 Orang Lagi Pemain Baru

Menjelang MPL MY Musim Kedua Belas yang semakin hampir ini, kita dapat melihat pelbagai pasukan kini telah memulakan langkah membina line-up terbaik mereka. Melihat kepada MPL MY musim lepas, kita boleh menjangkakan yang MPL MY kali ini akan lebih mendebarkan.

Bercerita mengenai pasukan, nampaknya salah satu pasukan MPL MY iaitu Team Lunatix semakin galak membawa pemain-pemain baru. Pemain-pemain mereka sebelum ini kebanyakannya dipinjam dari pasukan Tier 2 iaitu Monster Vicious. Pemain-pemain tersebut adalah NOVAXCOBAR, FAKEZ, UNI dan ZENO.

Team lunatix telah memulakan langkah mereka dengan membawa 3 pemain dari Myanmar iaitu DJ dan Kid bekas ahli pasukan AI Esports. Mereka kemudiannya membawa masuk salah seorang pemain dari pasukan MLBB Myanmar iaitu Zippy. Zippy sebelum ini bermain untuk pasukan Falcon Esports yang mana baru-baru ini telah dibubarkan.

Pada minggu lepas, Team Lunatix sekali lagi membuat pengumuman tentang 3 pemain baru mereka. Tiga pemain tersebut adalah Deto, Zacus dan Yunaaaa dari Filipina. Deto sebelum ini bermain untuk Team Secret pada MPL MY yang lepas dan selepas itu bermain sebentar untuk MAB Esports.

Zacus pula sebelum ini pernah bermain untuk pasukan RSG Malaysia dari April 2021 sehingga Jun 2022. Kemudianya ke Homebois dan bermain bersama mereka dari Ogos 2022 sehingga Disember 2022.

Satu lagi pemain import mereka iaitu Yunaaaa pula sebelum ini Tier 2 MLBB Filipina bersama pasukan MHRK Esports. Untuk artikel penuh senarai transfer pemain untuk MPL MY S12 yang rasmi, korang boleh klik di LINK ini.


ONE Esports MPL Invitational 2023 Akan Pertama Kali Diadakan Secara Offline

ONE Esports MPL Invitational (MPLI) adalah sebuah kejohanan Mobile Legends yang akan diadakan untuk kali keempat tahun ini. MPLI 2023 ini dianjurkan oleh Moonton yang bekerjasama dengan ONE Esports.

Pada tiga edisi sebelum ini, kejohanan ini diadakan secara dalam talian (online). Kelainan pada edisi kali ini adalah ia akan menggunakan format offline. Walau bagaimanapun, tempat untuk menghoskan kejohanan masih belum diketahui.

Kejohanan dijadualkan bermula pada 15 November 2023 dan tamat pada 19 November. MCLI 2023 akan menampilkan pasukan hebat dari Malaysia, Filipina, Kemboja, Indonesia dan Singapura.

Penganjur masih belum menetapkan format untuk kejohanan. Tidak pasti sama ada mereka akan menggunakan format edisi lepas yang sangat unik. Juara bagi setiap negara layak secara automatik ke suku akhir dan memilih lawan di bracket mereka.

MCLI 2023 akan disiarkan secara langsung di semua media sosial rasmi ONE Esports termasuk Facebook, TikTok, Twitch, Twitter dan YouTube. Siaran langsung boleh didapati dalam bahasa Indonesia, bahasa Melayu, English, Tagalog dan Khmer.


Secret Invasion Dikecam Selepas Guna AI Untuk Hasilkan Opening Credit

Siri MCU yang baru ditayangkan di Disney+, menerima kecaman peminat Marvel apabila menggunakan teknologi ‘artificial intelligence’ (AI) untuk menghasilkan babak opening credit.

Babak ini dihasilkan oleh Method Studios. Mereka menyatakan AI adalah salah satu alatan yang digunakan untuk membantu artist siri ini dan tiada tenaga pekerja yang digantikan oleh AI ini.

Pengarah Secret Invasion, Ali Selim mempertahankan keputusan mereka untuk menggunakan AI. Siri yang memfokuskan shape-shifting ini adalah antara sebab mereka menggunakan AI.

Untuk menghasilkan babak ini, mereka melakukan prompt dengan memasukkan perkataan dan idea mereka. Selebihnya, komputer menghasilkan gambar seperti apa yang diarahkan.

Jeff Simpson yang pernah bekerja di Ubisoft, Square dan Marvel Studios juga menyuarakan pendapatnya. Katanya di Twitter, “Saya kecewa, saya percaya AI adalah tidak beretika, berbahaya dan direka untuk menyingkirkan karier artist”.


SAH DAN DIKEMASKINI - Senarai Perpindahan Pemain Pasukan-Pasukan MPL MY Season 12

ARTIKEL INI AKAN DIKEMASKINI DARI SEMASA KE SEMASA

Mobile Legends Professional League Malaysia atau singkatannya MPL MY akan memulakan langkahnya ke Musim Kedua Belas. MPL MY Season 12 yang dianjurkan oleh Moonton ini bermula pada bulan Ogos dan akan berakhir pada bulan Oktober tahun ini. Sebanyak 10 pasukan akan berentap pada kejohanan ini yang akan dimulakan dengan Qualifier - Regular Season - Play-off dan akhirnya berakhir di Grand Finals pada bulan Oktober 2023.

Menjelang MPL MY Season 12 yang akan tiba, kami akan memberikan senarai penuh perpindahan yang berlaku dalam scene Mobile Legends Malaysia sejak berakhirnya kejohanan MPL MY Season 11 yang lalu (30 April). Kami cuma akan update apa yang telah disahkan oleh pasukan itu sendiri sama ada di media sosial rasmi mereka ataupun di Liquipedia.

Team SMG

+ Transfer In

Mikko - Bekas pemain Smart Omega dari Filipina menyertai Team SMG sebagai Roamer.

- Transfer Out / Loan

Nuar - Meninggalkan pasukan pada 12 Jun dan menyertai Team Haq sebagai Roamer.

ZAIMSEMPOI - Meninggalkan pasukan pada 12 Jun dan berstatus free agent.

TODAK

+ Transfer In

Moyy - Menyertai sebagai coach pada 20 Mei Dari TODAK Apprentice.

Kuja - Menyertai Todak MLBB sebagai Jurulatih

- Transfer Out / Loan

Behave  - Meninggalkan pasukan sebagai Coach pada 16 Mei dan berstatus free agent.

Lawstrick - Meninggalkan pasukan sebagai Gold Laner pada 18 Mei dan berstatus free agent.

Homebois

+ Transfer In

Xorn - Meninggalkan pasukan Geek Fam dan sah menyertai Homebois.

Pabz - Bekas jurulatih Team Haq dan kini berkhidmat untuk Homebois sebagai jurulatih untuk MPL MY S12.

- Transfer Out / Loan

Dale - Dipinjamkan ke pasukan Outplay pada 23 Mei sebagai Coach

Yoodo Red Giants

+ Transfer In

Arcadia -  Menyertai sebagai Coach pada 3 Jun dari RRQ.

Super Red - Dipinjamkan dari Blacklist International dan menyertai sebagai Gold Laner pada 21 Jun.

Pancake - Menyertai Yoodo Red Giants pada 24 Jun 2023. Merupakan bekas Roamer ONIC PH.

- Transfer Out / Loan

Kaizer - Meninggalkan pasukan sebagai EXP Laner pada 30 Mei dan kini berstatus free agent.

Xorn - Dipinjamkan dari Geek Fam pada 30 Mei dan kembali semula ke Geek Fam selepas tamat tempoh pinjaman.

Eshaa Ohana - Pemain Roamer ini meninggalkan Red Giants pada 6 Julai dan berpindah ke Team Lunatix.

Ciwing - Tidak lagi bersama Yoodo Red Giant sebagai Pengurus Pasukan pada 09/7/2023

Team Lunatix

+ Transfer In

Kid - Menyertai sebagai Mid Laner pada 13 Jun dari AI Esports.

DJ - Menyertai sebagai Coach pada 13 Jun dari AI Esports.

Z1PPY - Menyertai sebagai Gold Laner pada  19 Jun dari Falcon Esports yang mana telah dibubarkan.

Yunaaaa - Menyertai sebagai Jungler pada 23 Jun dari MHRK Esports.

Zacus - Bekas Roamer Homebois ini menyertai Team Lunatix pada 24 Jun 2023.

Deto - Merupakan bekas Gold Laner Team Secret. Menyertai Team Lunatix pada 24 Jun 2023.

Eshaa Ohana - Bekas Roamer Yoodo Red Giants Esports ini menyertai Team Lunatix pada 6 Julai 2023.

- Transfer Out / Loan

Jowm - Meninggalkan pasukan sebagai Gold Laner pada 16 Jun dan kini berstatus free agent.

Team Haq

+ Transfer In

Iris - Bekas pemain RSG Slate MY dan Menyertai Team Haq sebagai EXP Laner pada 12 Jun

Nuar - Bekas pemain Team SMG Menyertai Team Haq sebagai Roamer pada 14 Jun.

- Transfer Out / Loan

Pabz - Meninggalkan pasukan sebagai Coach pada 26 Mei dan kini berstatus free agent .

AL - Meninggalkan pasukan sebagai Gold Laner pada 10 Jun dan kini berstatus free agent.

Zai - Meninggalkan pasukan sebagai Mid Laner pada 10 Jun dan kini berstatus free agent.

RED Esports MY

(Tiada sebarang aktiviti perpindahan pemain berlaku selepas tamatnya MPL MY Season 11).

RSG Slate MY

+ Transfer In

Rain - Bekas jurulatih MAB Esports kini berkhidmat sebagai Pembantu Jurulatih untuk RSG MY

Skadaga - Bekas jurulatih Homebois di MPL MY S8 ini telah dipilih sebagai Ketua Jurulatih untuk RSG MY

- Transfer Out / Loan

Kuja - Meninggalkan pasukan sebagai Coach pada 21 Mei dan menyertai RSG Slate SG.

LinkEzaa - Jungler ini berstatus Open for Transfer

EGM - Analyst ini berstatus tidak aktif pada 6 Jun dan meninggalkan pasukan pada 16 Jun.

Chr1sphobia - Roamer ini berstatus tidak aktif pada 6 Jun dan meninggalkan pasukan pada 22 Jun.

Neyyy - Roamer ini berstatus tidak aktif pada 6 Jun.

Humblekid - Gold Laner ini berstatus tidak aktif pada 6 Jun.

Iris - Meninggalkan pasukan sebagai EXP Laner pada 7 Jun dan menyertai Team Haq.

Hyhy - Meninggalkan pasukan sebagai Gold Laner pada 16 Jun setelah berstatus tidak aktif sejak 28 Februari.

Leixia - Pemain Roamer ini disenaraikan untuk ‘Open For Transfer’ pada 4 Julai.

Zaed - Pemain Jungler ini disenaraikan untuk “Open For Transfer” pada 17 Julai.

Team Secret

+ Transfer In

Matt - Dipinjamkan dari Bigetron Beta dan menyertai sebagai Gold Laner/EXP Laner pada 21 Jun.

Maxx - Dipinjamkan dari Bigetron Alpha dan menyertai sebagai Jungler pada 21 Jun.

- Transfer Out / Loan

(Tiada)


Detective Pikachu Returns Dilancarkan Oktober Ini Di Nintendo Switch

Detective Pikachu akan membuat kemunculan kembali dalam satu judul permainan baru iaitu Detective Pikachu Returns. Nintendo mengumumkan semasa acara Nintendo Direct bahawa sekuel kepada permainan Detective Pikachu (2018) ini dijangka keluar pada 6 Oktober 2023 di Nintendo Switch.

<oembed url="https://www.youtube.com/watch?v=ChM0sRgf_bs" width="200" height="113" host="youtube"></oembed>

Mengikut cerita asal dalam permainan terdahulu, ianya mengisahkan seorang budak lelaki bernama Tim Goodman dan seekor pokemon, Detective Pikachu. Mereka perlu menyelesaikan beberapa misteri yang membelenggu bandar Ryme City sambil menyiasat kehilangan bapa Goodman.

Nintendo juga berkongsi sebuah trailer memaparkan Tim Goodman dan Detective Pikachu sekali lagi bekerjasama untuk menyiasat misteri di bandar Ryme City. Mereka juga akan bekerjasama dengan banyak Pokemon lain, termasuklah Pokemon legenda, Mewtwo.

Permainan adventure ini membenarkan pemain untuk mengawal karakter Tim Goodman dan akan mengembara bersama Detective Pikachu. Mereka akan berinteraksi dengan Pokemon lain, mencari klu dan merungkaikan segala misteri yang berlaku di Ryme City.

Detective Pikachu Returns akan dilancarkan pada 6 Oktober 2023, eksklusif di Nintendo Switch.


Metal Gear Solid Master Collection Vol.1 Dilancarkan Oktober ini, Tampilkan Banyak Kandungan Eksklusif

Konami dijangka akan mengeluarkan koleksi Metal Gear Solid Master Vol. 1 untuk platform Nintendo Switch, PlayStation 5, Xbox Series X/S dan PC melalui Steam. Koleksi ini akan dikeluarkan pada 24 Oktober dan berharga $59.99 USD. Berita ini diumumkan ketika acara Nintendo Direct semalam.

<oembed url="https://www.youtube.com/watch?v=OxL0HnOQZ28" width="200" height="113" host="youtube"></oembed>

Koleksi Metal Gear Solid Master Vol.1 mengandungi permainan Metal Gear Solid, Metal Gear Solid 2: Sons of Liberty, Metal Gear Solid 3: Snake Eater, Metal Gear and Metal Gear 2: Solid Snake, dan Snake's Revenge.

Selain permainan, setiap judul permainan akan mempunyai satu buku screenplay dan masterbook. buku screenplay mengandungi teks manakala masterbook mengandungi perincian maklumat cerita dan karakter.

Koleksi ini juga didatangkan dengan dua buah novel grafik digital. Novel grafik ini adalah dalam bentuk video animasi dan disuarakan menceritakan peristiwa Metal Gear Solid dan Metal Gear Solid 2.

Akhir sekali, koleksi ini juga mengandungi digital soundtrack yang terdiri dengan 20 track ikonik siri permainan ini. Soundtrack ini akan tersedia untuk dimuat turun pada perlancaran nanti.


Dewa United Esports Disahkan Sebagai Pasukan ke-9 Sertai MPL ID Season 12

Moonton telah mengumumkan Dewa United Esports akan menjadi pasukan yang kesembilan menyertai MPL ID Season 12. Ini adalah debut pertama mereka dalam kejohanan kelas A-Tier ini.

Mengenai pasukan ini, Dewa United Esports adalah pasukan e-sukan untuk pasukan bola sepak yang beraksi dalam Liga 1 Indonesia iaitu Dewa United FC. Pasukan ini ditubuhkan pada 18 Februari 2021.

Dewa United menyertai kejohanan Mobile Legends Development League Indonesia (MDL ID) sejak season 3. Pencapaian terbaik pasukan ini dalam kejohanan liga ini adalah merangkul naib juara dibelakan EVOS Icon.

MPL ID Season 12 kini mempunyai 9 pasukan. Kemungkinan akan ada satu lagi pasukan yang akan diumumkan untuk menyertai kejohanan ini.

MPL ID Season 12 akan bermula pada 13 Julai 1023 dan berakhir pada 15 Oktober 2023. Dua pasukan yang menjadi juara dan naib juara akan layak untuk beraksi di Kejohanan Dunia M5.


Rasai Pengalaman Home Teater Yang Mantap Dengan SonicGear Studiobar 500HD Maverick

Masih keliru mencari soundbar yang sesuai untuk kegunaan menonton TV? Kami cadangkan kepada korang untuk mencuba SonicGear Studiobar 500HD Maverick yang sangat sesuai untuk hiburan di rumah dan diletakkan di ruang tamu. Antara spesifikasi penting yang dimiliki soundbar ini adalah mempunyai Bluetooth versi 5.0 dan gred HiFi dengan teknologi DSP.

UNBOXING

Studiobar 500HD didatangkan dengan satu alat kawalan, kabel AUX, kabel optik dan sepasang bateri triple A. Manual penggunaan dan 63w power adaptor juga turut tersedia.

Untuk dipasangkan pada dinding, SonicGear juga menyediakan 2 wall mount bracket dan beberapa skru. Korang boleh memasang dengan sendiri kerana mereka juga menyediakan kertas cara pemasangan.

BUILD QUALITY & DESIGN

Soundbar ini berukuran 858mm panjang, 87mm ketinggian dan lebar 113mm.  Rekaan yang sangat sleek dan tampak premium. Jadi, soundbar ini memang sangat sesuai dijadikan tumpuan di ruang tamu. Dilengkapi permukaan plastik glossy diatas dan permukaan besi panjang di hadapan. Bunyi dikeluarkan dengan bantuan 4 x 3" driver utama dan 2 x 1" tweeter. Subwoofer tidak disertakan dalam soundbar ini.

Butang power, volume dan mod audio diletakkan di bahagian tepi. Dengan menekan butang mod audio, lampu LED yang ditampilkan di hadapan akan bernyala dan berubah warna apabila korang menukar mod audio. Lubang input ARC, Optical, AUX, Port USB dan DC berada di bahagian belakang.

SOUND QUALITY

Kualiti bunyi juga adalah sangat jelas dan crisp. Tiada distortion walaupun dikuatkan ke paras paling tinggi. Bunyi yang dikeluarkan dari soundbar ini synchronise dengan video yang dimainkan.

<oembed url="https://www.youtube.com/watch?v=FV5Xv9IkyJ4" width="200" height="113" host="youtube"></oembed>

Dengan output power 50w, ianya mampu membingitkan ruang bilik yang besar. Dilengkapi gred HiFi dengan teknologi DSP, bunyi yang dikeluarkan ketika mendengar lagu dan menonton filem menjadi immersive dan kedengaran efek 3D. Jadi, kualiti sound dimiliki soundbar ini sangat best.

HARGA

SonicGear Studiobar 500HD Maverick ini boleh didapati di laman Shopee dan Lazada rasmi SonicGear. Harga yang ditawarkan adalah sebanyak RM359.


Gabungkan Cowboy Dan Zombi, Dead Blood Tersedia Di Android Dan iOS

Crazy Panda mengumumkan permainan Dead Blood sudah dilancarkan secara rasmi dan kini tersedia di Android dan iOS. Dead Blood adalah sebuah permainan first-person shooter yang berfokuskan zombie survival.

Permainan ini mencampur adukkan tema cowboy dan zombi. Pemain akan cuba sedaya upaya untuk terus hidup menggunakan senjata dan peralatan.

Keunikan permainan ini berbanding permainan zombie survival lain adalah ia membenarkan pemain untuk membina semula bandar mereka yang boleh menjadi suatu tempat tinggal yang selamat kepada orang ramai.

Permainan ini menawarkan storyline yang menarik dengan grafik yang diperincikan serta gameplay yang intense. Semakin banyak pemain membuat kemajuan, semakin banyak bangunan dan sekutu baru dapat di-unlock.

Dead Blood adalah sebuah permainan FPS yang dikeluarkan untuk peranti mudah alih Android dan iOS. Permainan ini sudah tersedia di Google Play dan Apple App Store.


Lotus's Umum Kolaborasi Baru Dengan Dashing Untuk Kejohanan PUBG Mobile eLEGASI

Kejohanan Lotus's eLEGASI yang diadakan oleh Lotus Malaysia dengan kerjasama Republic of Gamers (ROG) akan melabuhkan tirai untuk musim pertama pada 24 Jun dan 25 Jun. Kejohanan ini akan berakhir di Lotus Desa Tebrau, Johor.

Lotus's juga mengumumkan kolaborasi baru dengan jenama produk penjagaan lelaki, Dashing.

Lotus's eLEGASI adalah sebuah siri kejohanan PUBG Mobile yang diadakan di pasaraya Lotus yang terpilih. eLEGASI pertama kali diadakan di Lotus Selayang pada 25 dan 26 Februari dan diikuti dengan Lotus Tanjung Pinang, Pulau Pinang pada 11 dan 12 Mac.

Kejohanan yang pernah diadakan dua kali sebelum ini mendapat sambutan yang sangat baik daripada komuniti. Hampir 2000 orang menghadiri kedua-dua acara ini dan lebih 200,000 orang menonton menerusi dalam talian.

Penduduk sekitar boleh datang ke Lotus's Desa Tebrau pada 24 dan 25 Jun ini dan merasai pengalaman menggunakan ROG Phone 6 dan 7 kerana ROG akan turut ada.

Bagi peminat PUBG Mobile, mereka masih boleh mendaftar melalui https://lotuss-elegasi.com. Mereka yang menyertai kejohanan ini berpeluang memenangi hadiah wang tunai dan baucer dari Lotus bernilai lebih RM12,000.


Tarikh Perlancaran Immortals Of Aveum Akan Ditangguhkan Ke Ogos Ini

Electronic Arts (EA) dan Ascendant Studios mengumumkan tarikh perlancaran bagi permainan Immortals of Aveum akan ditangguhkan sementara waktu. Permainan sepatutnya dilancarkan pada 20 Julai ini akan ditangguhkan selama sebulan kepada 22 Ogos.

<oembed url="https://www.youtube.com/watch?v=mNP3ztvNBFI" width="200" height="113" host="youtube"></oembed>

Ascendant Studios menyatakan mereka akan menggunakan masa tersebut untuk menambah lebih functionality pada PC dan melakukan persediaan untuk perlancaran yang lancar.

Immortals of Aveum adalah sebuah permainan first-person shooter. Uniknya, tiada sebarang pistol atau senapang yang digunakan sebagai senjata kerana ianya digantikan dengan kuasa magik.

Permainan ini mengisahkan Jak yang menyertai sekumpulan pasukan elit dinamakan Immortals untuk menyelamatkan sebuah planet dari kehancuran..

Immortals of Aveum akan dilancarkan pada 22 Ogos di platform PC, PlayStation 5 dan Xbox Series X.


LG Perkenalkan Gaming Monitor Dengan Paparan 240Hz OLED Yang Pertama

LG baru-baru ini telah memperkenalkan produk terbarunya iaitu UltraGear OLED Gaming Monitor di Malaysia. Monitor ini pernah mendapat pengiktirafan selepas dinobatkan sebagai Best of Innovation di Anugerah Inovasi CES 2023.

Monitor yang menggunakan panel OLED dengan refresh rate 240Hz ini akan memberikan 0.03 ms response time seterusnya transisi babak dalam permainan akan kelihatan sangat smooth.

LG menghasilkan monitor ini secara eksklusif di mana monitor OLED ini akan mempertingkatkan teknologi paparan warna yang tidak akan menghasilkan ‘eye constraint’ semasa tempoh bermain.

Monitor ini juga akan menjadi monitor gaming curve pertama yang mempunyai skrin OLED sebesar 45 inci dan skrin resolusi WQHD. Ciri seperti ini akan memberikan pengalaman permainan korang lebih menyeronokkan.

Bagi gamers yang berminat dengan monitor gaming ini, mereka boleh mengadakan pre-order di Lazada yang bermula sekarang hingga 14 Mei ini. Harga rasmi bagi monitor ini adalah RM7,647.


Chris Hemsworth Bakal Bintangi Filem Animasi Transformers Terbaru

Paramount Animation mengumumkan yang mereka akan menghasilkan filem animasi Transformers yang mengetengahkan kisah asal pemimpin Autobots dan Decepticons. Filem ini diberi judul Transformers One.

Setelah 40 tahun meminjamkan suara bagi watak Optimus Prime, Peter Cullen akhirnya tidak lagi melakonkan suara watak ikonik ini kerana Chris Hemsworth akan menjadi pelakon suara untuk filem animasi terbaru ini sebagai Optimus Prime yang lebih muda.

Brian Tyree Henry juga akan membintangi filem ini sebagai Megatron muda dalam filem yang mengisahkan dua Transformers yang terkenal iaitu Optimus Prime dan Megatron yang pada mulanya adalah bersaudara kemudian menjadi musuh. Filem ini akan memfokuskan zaman muda mereka.

<oembed url="https://twitter.com/DiscussingFilm/status/1651641723024449552" host="twitter">

Bryan Tyree Henry will voice young Megatron in the ‘TRANSFORMERS’ animated origin movie. #CinemaCon pic.twitter.com/HxWXQK404W
— DiscussingFilm (@DiscussingFilm) April 27, 2023
</oembed>

Selain Hemsworth dan Henry, filem animasi ini juga akan dibintangi Scarlett Johansson sebagai Elita, Michael Key sebagai Bumblebee dan Jon Hamm sebagai Sentinel Prime. Laurence Fishburne juga akan menjadi pelakon suara sebagai Alpha Trion.

Peminat Transformer perlu sabar kerana filem Transformers One baru akan muncul di pawagam pada 19 Julai 2024.


Kolaborasi Fortnite Dengan Star Wars Bawakan Anakin Skywalker

Epic Games telah mengumumkan yang mereka akan bekerjasama sekali lagi dengan Star Wars dalam suatu event di Fortnite yang akan bermula dari 2 Mei 2023.

Pengumuman itu dibuat melalui satu tweet yang menunjukkan Anakin Skywalker memegang senjata ikoniknya, Lightsaber. Melalui tweet tersebut, kolaborasi ini akan membawakan skin Anakin Skywalker yang terbaru dalam event Fornite yang akan datang.

<oembed url="https://twitter.com/FortniteGame/status/1651587133751058432" host="twitter">

You’ve been chosen. pic.twitter.com/JHFVSEWB6n
— Fortnite (@FortniteGame) April 27, 2023
</oembed>

Maklumat tentang bagaimana pemain akan mendapatkan skin Anakin Skywalker masih belum diketahui. Peminat mengandaikan mereka akan dapat skin ini melalui event baru pada 2 Mei ini di Item Shop.

Star Wars adalah antara francais besar yang berjaya apabila berkolaborasi dengan Fortnite selain daripada Rocket League. Watak seperti Darth Vader dan The Mandalorian pernah muncul dalam Battle Pass sebagai skin.

Fortnite kini tersedia di platform PC, PlayStation 4, PlayStation 5, Nintendo Switch, Xbox One, Xbox Series X/S, Android dan iOS.


Berdasarkan Kisah Benar, Taiki Waititi Arahkan Filem Bola Sepak Baru

Bagi peminat MCU (Marvel Cinematic Universe), korang pasti sudah mengenali nama Taiki Waititi yang pernah mengarahkan filem Thor: Ragnarok. Beliau dipertanggungjawab untuk mengarahkan filem bola sepak baru.

<oembed url="https://www.youtube.com/watch?v=pRH5u5lpArQ" width="200" height="113" host="youtube"></oembed>

Filem bola sepak ini diberikan tajuk Next Goal Wins. Filem ini akan dibintangi oleh Michael Fassbender. Fassbender pernah terkenal kerana membintangi dalam filem X-Men: First sebagai Mysterio. Filem ini sebenarnya adalah berdasarkan dokumentari yang pernah keluar pada tahun 2014, hasil kerja Mike Brett dan Steve Jamison dengan tajuk yang sama.

Mengenai sinopsis filem ini, filem ini mengisahkan seorang jurulatih bola sepak dari Belanda, Thomas Rongen yang dilakonkan Michael Fassbender telah dihantar untuk menjadi jurulatih bagi pasukan kebangsaan American Samoa yang merupakan antara pasukan kebangsaan paling teruk dalam sejarah. American Samoa pernah dibelasah dengan teruk oleh Australia selepas kalah 0-31.

Suatu tugas berat untuk Rongen yang perlu mengubah nasib pasukan ini yang bermatlamat menjaringkan satu gol menjelang peringkat kelayakan Piala Dunia 2014. Filem ini akan diarahkan dan ditulis oleh Taiki Waititi. Selain Michael Fassbender, filem ini turut dibintangi oleh Elisabeth Moss, Oscar Knightley dan Uli Latukefu.

Filem ini dijangka keluar pada 17 November 2023. Tarikh tayangan rasmi di Malaysia masih belum diketahui.


RED Esports Cipta Kejutan Keluarkan RSG Slate MY Dari MPL MY S11

Hari ini telah bermulanya Playoff untuk MPL MY Musim Kesebelas yang mana perlawanan pertama kita dapat melihatkan RED Esports bertembung dengan pasukan RSG Slate MY.

Dengan pelawanan Best of 3, perlawanan kedua-dua pasukan ini dilihat sangat sengit yang mana membawa hingga ke game ketiga.

Kedua-dua pasukan menunjukkan gameplay yang terbaik namun RSG Slate MY terpaksa berputih mata apabila ditumbangkan oleh RED Esports dengan mata 2 berbalas 1.

Kyym yang bermain untuk RED Esports dilihat sangat-sangat agresif di pusingan pertama dan ketiga. Sekali lagi kami katakan yang kemasukan Kyym dalam RED Esports adalah keputusan paling terbaik yang pernah dilakukan oleh RED Esports.

Ini dapat dilihat dimana Kyym berjaya mendapatkan MVP of the Match pada round pertama dan juga pada round yang terakhir!

Dengan kekalahan ini, RSG Slate MY terpaksa melupakan hasrat mereka untuk menjulang piala MPL MY S11 dan juga slot untuk bertanding di MSC 2023 nanti.


Sasarkan Pembangunan Permainan Konsol Dan PC, NetEase Games Tubuhkan Studio Baru

NetEase Games telah mengumumkan bahawa mereka telah menubuhkan studio baru iaitu Anchor Point Studios yang akan bertempat di Barcelona, Sepanyol dan Seattle, Amerika Syarikat.

Studio ini diasasakan oleh Paul Ehreth yang merupakan seorang game director dan designer. Ehreth mempunyai pengalaman selama lebih 20 tahun dalam membangunkan permainan PC dan konsol. Beliau sebelum ini pernah berkerja membangunkan francais Halo.

Keutamaan studio ini ditubuhkan adalah untuk membangunkan permainan action-adventure untuk platform PC dan konsol yang mempunyai elemen yang mengujakan pemain.

<oembed url="https://www.youtube.com/watch?v=holp5ei4eiU" width="200" height="113" host="youtube"></oembed>

Anchor Point Studios mungkin akan mengambil pekerja dengan jumlah lebih 100 orang untuk cawangan utama di Barcelona. Pekerja akan diambil dari seluruh Eropah dan Amerika Utara di mana mereka akan bekerja di pejabat atau bekerja sendiri di rumah.

Paul Ehreth menegaskan moto studio adalah ‘Per Aspera, Ad Astra’ yang bercita-cita menghasilkan permainan adventure yang mengagumkan di samping tidak melupakan cabaran yang mereka perlu hadapi.


Acer Pamerkan Desktop dan Monitor Baru Untuk Fungsi Gaming Terbaik

Acer secara rasminya melancarkan satu gaming desktop terbaru yang berinspirasikan sci-fi dan reka bentuk mesra DIY iaitu Predator Orion X.

Untuk spesifikasi desktop gaming ini, desktop ini dipasang 13th Gen Intel Core i9 dan NVIDIA GeForce RTX 4090 GPU. Spesifikasi lain adalah 32GB DDR5 RAM dan 2TB M.2 SSD.

Keistimewaan desktop ini juga adalah Acer ada menyediakan tempat meletak headset. Tempat letak headset adalah berbentuk lengan tangan mesin.

Acer juga mengumumkan dua buah monitor melengkung gaming terbaru iaitu Nitro XZ452CU V dan Predator X34 V. Dengan paparan sebsear 45 inci pada Nitro XZ452CU V, ianya akan memberikan pengalaman yang baik sebaik memainkan bermain permainan video atau melakukan kerja lain.

Masih tiada maklumat mengenai desktop dan monitor ini di pasaran Malaysia. Desktop dan monitor ini akan dilancarkan di Amerika Utara dengan harga berikut:

Predator Orion X - USD 2999.99

Nitro X2452CU - USD 999.99

Predator X34 V - USD 1299.99


Hadir Dengan Spesifikasi Hebat, Acer Lancarkan Laptop Gaming Terbaru

Acer baru-baru ini telah melancarkan empat buah laptop gaming terbaru iaitu Predator Triton 17 X dan Predator Helios Neo 16. Mereka juga memperkenalkan dua buah laptop lain iaitu Predator Triton 14 dan Predator Helios 3D 15 SpatialLabs.

Feature premium bagi model Predator Triton 17 X adalah keyboard RGB, fingerprint reader dan touchpad bermaterialkan glass. Untuk spesifikasi utama Predator Triton 17 X, ianya dilengkapi 13th Gen Intel Core i9 dan NVIDIA GeForce RTX 4090 GPU.

Acer memperkenalkan Predator Helios Neo 16 dengan harga midrange. Spesifikasi utama laptop ini adalah 13th Gen Intel i7 dengan Nvidia GeForce RTX 4070 GPU. Tumpuan utama Predator Helios Neo 16 adalah kehadiran sistem cooling Acer dimana ianya dipasang kipas AeroBlade.

Selain dua model itu, Acer juga memperkenalkan Predator 14 Triton yang dipasang 13th Gen Intel Core i7 dan NVIDIA GeForce RTX 4070 atau 4050 GPU. Dengan design yang kecil dan senipis 074-0.78 inci, laptop ini juga sesuai juga kegunaan kerja pejabat.

Predator Helios 3D 15 disokong 13th Gen Intel Core i9 dan NVIDIA GeForce RTX 4080 GPU. Model ini menggunakan SpatialLabs eye-trcking, paparan 3D stereoscopic dan teknologi rendering untuk menghasilkan objek 3D tampak seperti seakan-akan ‘hidup’.

Berkenaan dengan harga, berikut adalah harga bagi empat laptop ini di Amerika Utara:

Predator Triton 17 X - USD3,799

Predator Helios Neo 16 - USD 1,199

Predator Triton 14 - USD 1,499

Predator Helios 3D 15 SpatialLabs - USD 3,499

Masih tiada maklumat mengenai pasaran di Malaysia.


PUBG Mobile Umum Kolaborasi Dengan Rockstar Energy Drink

PUBG Mobile telah mengumumkan bahawa mereka kini berkolaborasi dengan Rockstar Energy Drink. Bersempena dengan kerjasama ini, mereka akan bawakan cabaran ‘What’s Next' yang membolehkan pemain mendapat hadiah eksklusif yang mengetengahkan brand partner, Angus Cloud.

<oembed url="https://twitter.com/PUBGMOBILE/status/1650952870001516544" host="twitter">

Battle like a Rockstar! ⭐

Drop into #PUBGMOBILE until 5.23 for the #whatsnext In-Game Challenge. Get a chance at epic rewards, like an exclusive Angus Cloud Character Skin set!

*LATAM+NA Only #PUBGMOBILExRockstarEnergy #RockstarEnergy pic.twitter.com/Jz21bSqcHu
— PUBG MOBILE (@PUBGMOBILE) April 25, 2023
</oembed>

Angus Cloud merupakan brand partner bagi Rockstar Games. Dia juga adalah seorang pelakon Amerika dan pernah membintangi drama Euphoria sebagai Fezco. Pemain PUBG Mobile akan mendapat set skin bagi watak Angus Cloud dan beberapa hadiah yang diinspirasikan oleh pelakon Amerika ini.

Cabaran ‘Fuel What’s Next' ini akan membawa hadiah berkaitan dengan Angus Cloud dan Rockstar Energy Drink. Antara hadiah berkaitan Angus Cloud adalah ‘What's Next Set'. Di dalam set ini, pemain akan mendapat jaket emas, topi hitam dan sunglass yang dinspirasi oleh gaya fesyen Angus Cloud.

<oembed url="https://www.youtube.com/watch?v=i44iUNxC-CA" width="200" height="113" host="youtube"></oembed>

Pemain juga akan mendapat hadiah milestone percuma iaitu frame Rockstar Avatar dan What's Next Token. Pemain juga akan mendapat hadiah bertemakan Rockstar Energy Drink yang lain iaitu Rockstar Token.

Kolaborasi ini sudah bermula pada 25 April lalu dengan banyak item yang bertemakan Angus Cloud akan keluar. Kerjasama ini akan berlangsung aktif selama empat minggu yang akan berakhir pada 23 Mei ini. Cabaran ‘What’s Next' hanya eksklusif di server Amerika Latin dan Amerika Utara sahaja.